Tähtis õiguslik teade

|

52005PC0021

Ettepanek: Nõukogu määrus millega muudetakse määruses (EÜ) nr 348/2000 teatavate Horvaatiast ja Ukrainast pärinevate rauast ja legeerimata terasest õmblusteta torude impordi suhtes kehtestatud dumpinguvastaseid meetmeid  /* KOM/2005/0021 lõplik */

	Brüssel 28.01.2005KOM(2005)21 lõplikEttepanek:NÕUKOGU MÄÄRUSmillega muudetakse määruses (EÜ) nr 348/2000 teatavate Horvaatiast ja Ukrainast pärinevate rauast ja legeerimata terasest õmblusteta torude impordi suhtes kehtestatud dumpinguvastaseid meetmeid(komisjoni esitatud)SELETUSKIRI1. Menetluskord23. novembril 2002 algatati Euroopa Liidu õmblusteta terastorude tootmisharu kaitsekomitee taotluse alusel dumpinguvastaste meetmete vahepealse läbivaatamise täielik menetlus Horvaatiast ja Ukrainast pärinevate teatavate rauast ja legeerimata terasest õmblusteta torude impordi suhtes.Horvaatiast ja Ukrainast pärinevate teatavate rauast ja legeerimata terasest õmblusteta torude impordi suhtes praegu kehtivad meetmed on nõukogu määrusega (EÜ) nr 348/2000 kehtestatud lõplikud dumpinguvastased tollimaksud ning nõukogu otsusega 2000/137/EÜ vastu võetud ühe Horvaatia eksportija hinnakohustus. Horvaatiast pärinevale impordile kohaldatav tollimaksumäär on 23% ning Ukrainast pärinevale impordile kohaldatav tollimaksumäär on 38,5%.Dumpingu ja kahju tekitamise uurimine hõlmas ajavahemikku 1. oktoobrist 2001 kuni 30. septembrini 2002 (edaspidi „uurimisperiood”). Kahju kindlakstegemise seisukohalt asjakohaste suundumuste uurimine hõlmas ajavahemikku 1. jaanuarist 1999 kuni uurimisperioodi lõpuni (edaspidi “vaatlusalune periood”).2. DumpingKogu vaatlusaluse toote ekspordi Horvaatiast ühendusse hõlmas ühe eksportiva tootja, Mechel Željezara Ltd, toodang. Esialgse uurimise käigus võeti vastu kõnealuse ettevõtte hinnakohustus. Kuna uurimist alustati meetmete ulatuse ja vormi läbivaatamiseks, vaadati läbi ka hinnakohustus.Selle äriühingu puhul täheldatud dumpingumarginaal väljendatuna protsendimäärana impordi CIF-väärtusest ühenduse tollipiiril, millest ei ole tollimaksu maha arvatud, oli 38,9%, mis on madalam kui esialgse uurimise ajal täheldatud dumpingumarginaal.Ukraina puhul tegid uurimise käigus koostööd kaks kontserni. Nende osatähtsus vaatlusaluse toote ekspordis Ukrainast ühendusse on kokku üle 80%. Mõlemad kontsernid (Dnipropetrovsk Tube Works (DTW)/Time ja Nizhnedneprovsky Tube Rolling Plant (NTRP)/Nikopolsky seamless tubes plant Nikotube/Interpipe) taotlesid turumajanduslikku kohtlemist. Kumbki neist ei vastanud turumajandusliku kohtlemise tingimustele.Siiski võib mõlema kontserni puhul rakendada individuaalset kohtlemist. Kooskõlas esialgsel uurimisel kasutatud metoodikaga kasutati normaalväärtuse määramisel võrdlusriigina Horvaatiat.Dumpingumarginaal väljendatuna protsendimäärana impordi CIF-väärtusest ühenduse tollipiiril, millest ei ole tollimaksu maha arvatud, oli DTW puhul 91,0% ja kõikide teiste äriühingute puhul 97,3%.3. KahjuÕmblusteta torusid valmistas kuus kaebuse esitanud ühenduse tootjat, kellest viis tegid uurimise käigus komisjoniga täiel määral koostööd. Uurimisperioodil oli nende toodang 797 456 tonni. See moodustab üle 70% ühenduse kogutoodangust. Kuus muud tootjat ühenduses ei toetanud ühenduse tootmisharu ega teinud komisjoniga koostööd.Importi Horvaatiast ja Ukrainast hinnati kumulatiivselt. Leiti, et pärast kaitsemeetmete kehtestamist vaatlusaluse toote import aastal 2000 vähenes, ent suurenes seejärel uuesti kuni uurimisperioodini. Importtooteid müüdi ühenduses hinnaga, mis oli ühenduse tootmisharu hindadest madalam järgmiste marginaalide võrra ─ Ukraina puhul 34,1% ja Horvaatia puhul 23,3%. Isegi dumpinguvastaseid tollimakse arvestades on hindade allalöömine märkimisväärne ─ 10% impordi puhul Ukrainast ja 6,5% impordi puhul Horvaatiast.Leiti, et dumpinguvastaste meetmete kehtestamise järel 1999. a ühenduse kõnealune tootmisharu esialgu tugevnes. Keskmine müügihind ühenduses suurenes ajavahemikul 1999─2001, samuti suurenesid sel perioodil müügimaht ühenduses ning tootmine.Uurimisperioodil hakkas olukord oluliselt halvenema. 2001. aastast kuni uurimisperioodini vähenes müük ühenduses 12% ning kõnealuses tootmisharus tuli kohanemiseks vähendada tootmist, tootmisvõimsust ja tööhõivet. Ühenduse tootmisharu rahaline olukord paranes 1999. aasta kahjumist, et jõuda 2000. ja 2001. aastal enam-vähem säästulävele ning langeda uurimisperioodil tagasi kahjumisse.4. Asjaoludes toimunud muutuse püsivus ning dumpingu ja kahju jätkumise tõenäolisusLisaks tõsiasjale, et uurimisperioodil müüdi vaatlusalust toodet ühenduse turul jätkuvalt dumpinguhinnaga ning ühenduse kõnealune tootmisharu kandis olulist kahju, märgiti samuti, et asjaomastes riikides on suured tootmisvõimsused, mida uurimisperioodil ei kasutatud. See näitab selgelt, et Horvaatia ja Ukraina eksportijad on ELi turust huvitatud. Vaatamata asjaolule, et kulud on kogu maailmas kasvanud, on uurimise käigus kindlaks tehtud kahjumarginaalid võrreldes esialgse uurimisega suurenenud, kuna dumpinguhinnaga import püsis jätkuvalt ühenduse tootmisharu hindadest oluliselt madalamal. Seetõttu tõdetakse, et dumpingu ja kahju tase on püsiv ning dumpingu ja kahju tekitamise jätkumine on väga tõenäoline, kui esialgsete meetmete kehtivus peaks lõppema.5. Põhjuslikud seosedVaatamata kehtivatele meetmetele, mis viisid 2000. aastal impordi vähenemiseni, on Horvaatia ja Ukraina eksportivad tootjad suurendanud oma turuosa ühenduse turul vaatlusalusel perioodil 4,2%lt 5,5%le. Nende turuosa suurenes isegi perioodil alates aastast 2001, mil tarbimine vähenes. Samal ajal on ühenduse tootmisharu turuosa vähenenud. Ühenduse tootmisharu pidi uurimisperioodil tootmist oluliselt vähendama ja selle tasuvus vähenes.Uuriti ka teisi teadaolevaid tegureid, mis võisid samal ajal ühenduse tootmisharu kahjustada. Leiti, et ei teistest kolmandatest riikidest nagu Venemaalt ja Rumeeniast pärineva impordi võimalik mõju ega ka tarbimise vähenemine ei muuda järeldust, et Horvaatia ja Ukraina õmblusteta torude dumpinguhinnaga impordi ning ühenduse tootmisharu kantud olulise kahju vahel on selge ja märkimisväärne põhjuslik seos.6. Ühenduse huvidUurimise käigus leiti, et meetmete säilitamine on selgelt ühenduse tootmisharu huvides. Importijate/müüjate ja kasutavate tööstusharude seisukohast oleks mis tahes mõju õmblusteta torude hinnale kõrvalise tähtsusega. Ükski kasutaja, tarnija ega importija ei ole väljendanud vastuseisu meetmete kehtestamisele.7. KonkurentsiküsimusedTuleb märkida, et komisjoni otsusega 2003/382/EÜ, mis avaldati 6. juunil 2003, tehti kindlaks mõnede ühenduse tootjate osalemine vaatlusaluse toote elementide suhtes sõlmitud konkurentsivastases lepingus kuni aastani 1995. Samas ei toimunud ei esialgne uurimine ega praegune läbivaatamisega seotud uurimine konkurentsivastase tegevuse perioodil ning ei ole sellest mõjutatud.8. Dumpinguvastased meetmedLeitakse, et vaatlusaluse toote Horvaatiast ja Ukrainast pärineva impordi suhtes praegu kehtivaid dumpinguvastaseid tollimakse tuleks muuta. Uued dumpinguvastased tollimaksud tuleks kehtestada tasemel, mis põhineks kindlaks tehtud kahjumarginaalidel, kuna kõigi Horvaatia ja Ukraina ettevõtete dumpingumarginaalid olid kõrgemad kui väljaarvutatud kahjumarginaalid. Kavandatavad tollimaksud on kõrgemad kui esialgses uurimises ning nende määraks on Horvaatia puhul 38,8% ja Ukraina puhul 51,9% ja 64,1%. Tollimaksudega muutmisega algab uus viieaastane periood.9. Horvaatia eksportijat puudutavad uurimisperioodijärgsed muutusedHorvaatia valitsus teatas komisjonile, et Horvaatia ainus tootja Mechel Željezara Ltd on 2004. a sügisel likvideeritud. Selle asemele asutas Horvaatia Erastamisfond uue äriühingu Valjaonice Cijevi Sisak d.o.o (edaspidi “Valjaonice”), et võtta üle varad ja taasalustada tootmist. Kuna näib, et äriühingul on kindel kavatsus vaatlusaluse toote tootmist jätkata, ei mõjuta see muutus uurimistulemusi.10. Hinnakohustus17. veebruari 2000. aasta otsusega 2000/137/EÜ võttis komisjon muu hulgas vastu hinnakohustuse Horvaatia ainsalt eksportivalt tootjalt. Uurimine on näidanud, et hinnakohustus ei suutnud tõsta hindu mittekahjulikule tasemele ja taastada sellega ausat konkurentsi ühenduse turul. Sellest tulenevalt jõuti järeldusele, et mainitud kohustus ei ole enam asjakohane. Kuna Mechel Željezara Ltd on likvideeritud, ei peeta hinnakohustust enam kehtivaks.Ukraina äriühingute Nikotube, NTRP ja Interpipe uus ühine pakutud hinnakohustus tuli tagasi lükata, kuna tekkis ristkompenseerimise oht, ning ekspordi miinimumhindade tase ei kõrvaldanud dumpingu kahjustavat mõju. Ukraina äriühing DTW teatas hinnakohustuse pakkumisest, kuid ei täpsustanud ei selle laadi ega miinimumhinda ning seepärast ei saanud seda arvestada.  Ettepanek:NÕUKOGU MÄÄRUSmillega muudetakse määruses (EÜ) nr 348/2000 teatavate Horvaatiast ja Ukrainast pärinevate rauast ja legeerimata terasest õmblusteta torude impordi suhtes kehtestatud dumpinguvastaseid meetmeidEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[1] (edaspidi „algmäärus“), eriti selle artikli 11 lõikeid 3 ja 7,võttes arvesse komisjoni ettepanekut, mis esitati pärast konsulteerimist nõuandekomiteega,ning arvestades järgmist:A. MENETLUS1. Varasem uurimine ja kehtivad meetmed(1) Praegu Horvaatiast ja Ukrainast pärinevate teatavate rauast ja legeerimata terasest õmblusteta torude impordi suhtes kehtivad meetmed on lõplikud dumpinguvastased tollimaksud, mis on kehtestatud nõukogu määrusega (EÜ) nr 348/2000,[2] viimati muudetud nõukogu määrusega (EÜ) nr 1515/2002[3] ning nõukogu otsusega 2000/137/EÜ[4] vastuvõetud ühe Horvaatia eksportija hinnakohustus. Horvaatiast pärinevale impordile kohaldatav tollimaksumäär on 23% ning Ukrainast pärinevale impordile kohaldatav tollimaksumäär on 38,5%.2. Algatamine(2) 23. novembril 2002 avaldas komisjon Euroopa Liidu Teatajas [5] teadaande teatavate Horvaatiast ja Ukrainast pärinevate rauast ja legeerimata terasest õmblusteta torude impordi suhtes kehtestatud dumpinguvastaste meetmete vahepealse läbivaatamise algatamise kohta ning alustas uurimist.(3) Uurimist alustati Euroopa Liidu õmblusteta terastorude tootmisharu kaitsekomitee taotluse alusel tootjate nimel, kelle toodang moodustab üle 75% ühenduse kogutoodangust.(4) Tuleb märkida, et samal kuupäeval, 23. novembril 2002, algatati teine läbivaatamine ka sama toote, st teatavate legeerimata terasest õmblusteta torude Poolast, Venemaalt, Tšehhi Vabariigist, Rumeeniast ja Slovakkiast pärineva impordi suhtes kehtivate meetmete kohta.[6] Euroopa Liidu laienemisega seoses muutusid Poola, Tšehhi Vabariigi ja Slovakkia suhtes kohaldatud meetmed 1. mail 2004 tühiseks. Määruse (EÜ) nr 1322/2004[7] kohaselt ei kohaldata alates 21. juulist 2004 ajutiselt meetmeid teatavate legeerimata terasest õmblusteta torude Venemaalt ja Rumeeniast pärineva impordi suhtes. Meetmete läbivaatamine jätkub.3. Menetlusega seotud isikud(5) Komisjon andis Horvaatia ja Ukraina eksportivatele tootjatele, ühenduse tootjatele, importijatele, tarnijatele ja kasutajatele, keda asi teadaolevalt puudutab, ning Horvaatia ja Ukraina riigiasutustele ametlikult teada uurimise alustamisest. Huvitatud isikutele anti võimalus teha oma seisukohad teatavaks kirjalikult ja taotleda asja arutamist algatamisteates sätestatud tähtaja jooksul.(6) Komisjon saatis küsimustikud kõigile teadaolevalt asjaga seotud isikutele ja kõigile muudele äriühingutele, kes algatamisteates sätestatud tähtaja jooksul endast teatasid. Vastused saadi viielt ühenduse tootjalt, ühelt importijalt, ühelt Horvaatia eksportivalt tootjalt, kolmelt Ukraina eksportivalt tootjalt ja kolmelt Ukraina tootjatega seotud kaubandusettevõtjalt.(7) Komisjon kogus ja kontrollis kogu dumpingu ja sellest tuleneva kahju määramiseks vajalikuks peetavat teavet ning tegi kontrollkäike järgmiste äriühingute valdustes:a) Ühenduse tootjad:─ Dalmine Spa, Itaalia─ Productos Tubulares S.A., Hispaania─ Tubos Reunidos S.A., Hispaania─ Vallourec & Mannesmann, Saksamaa─ Vallourec & Mannesmann, Prantsusmaab) Ühenduses paiknevad sõltumatud importijad:─ Comercial de Tubos S.A., Hispaaniac) Horvaatia eksportiv tootja:─ Mechel Željezara Ltd., Sisakd) Ukraina eksportivad tootjad:─ CJSC Nikopolsky seamless tubes plant Nikotube, Nikopol─ Dnipropetrovsk Tube Works (DTW), Dnipropetrovsk─ OJSC Nizhnedneprovsky Tube Rolling Plant (NTRP), Dnipropetrovske) Kaubandusettevõtjad Ukrainas:─ Time Ltd, Dnipropetrovsk─ SGIP Interpipe, Dnipropetrovskf) Kaubandusettevõtja Šveitsis:─ SEPCO, Lugano.4. Uurimisperiood(8) Dumpingu ja kahju tekitamise uurimine hõlmas ajavahemikku 1. oktoobrist 2001 kuni 30. septembrini 2002 (edaspidi “uurimisperiood”). Kahju hindamise seisukohalt asjakohaste suundumuste uurimine hõlmas ajavahemikku 1. jaanuarist 1999 kuni uurimisperioodi lõpuni (edaspidi “vaatlusalune periood”).5. Vaatlusalune toode ja samasugune toode5.1. Vaatlusalune toode(9) Vaatluse all on järgnevad tooted:a) rauast või legeerimata terasest õmblusteta torud, mida kasutatakse nafta- ja gaasijuhtmete ehitamiseks, välisdiameetriga mitte üle 406,4 mm;b) ümmarguse ristlõikega rauast või legeerimata terasest külmtõmmatud või külmvaltsitud õmblusteta torud, välja arvatud täppistorud;c) muud ümmarguse ristlõikega rauast ja legeerimata terasest torud välisdiameetriga mitte üle 406,4 mm, välja arvatud keermestatud või keermestamiseks kõlblikud torudmis pärinevad Horvaatiast ja Ukrainast („vaatlusalune toode“) ning liigitatakse CN-koodide ex 7304 10 10, ex 7304 10 30, 7304 31 99, 7304 39 91 ja 7304 39 93 alla.(10) Uurimine näitas, et kõik need kategooriad on piisavalt sarnased, et neid käsitleda ühe tootena nagu esialgsel uurimiselgi. Seetõttu käsitletakse käesolevas dumpinguvastases uurimises vaatlusaluse toote kõiki liike ühe tootena.5.2. Samasugune toode(11) Analoogselt eelnenud uurimisega ei leitud erinevust vaatlusaluse toote ning Horvaatias toodetud ja siseturul müüdavate õmblusteta torude vahel.(12) Ka vaatlusaluse toote ja ühenduse tootjate toodetavate ühenduse turul müüdavate õmblusteta torude vahel ei leitud erinevusi. Mõlemal tootel on samasugused füüsilised ja keemilised omadused ning kasutus. Mõlemad vastavad tööstusstandarditele DIN, API ja ASTM. Seepärast käsitatakse neid samasuguste toodetena algmääruse artikli 1 lõike 4 tähenduses.B. DUMPING1. Horvaatia1.1. Koostöö(13) Ühe eksportiva tootja, Mechel Željezara Ltd toodang hõlmas kogu vaatlusaluse toote ekspordi Horvaatiast ühendusse. Mechel Željezara Ltd on äriühingu Željezara Sisak d.d., kes tegi esialgse uurimise käigus koostööd, ent on praeguste meetmete kehtestamise järel omandisuhete muutuste tõttu kaks korda nime muutnud, uus nimi.[8](14) Esialgse uurimise ajal võeti vastu Mechel Željezara Ltd hinnakohustus tema algse nime all.[9] Kuna uurimist alustati meetmete ulatuse ja vormi läbivaatamiseks, vaadati läbi ka hinnakohustus (vt põhjendused 135─137).1.2. Normaalväärtus(15) Kõigepealt tehti kindlaks, kas Mechel Željezara Ltd samasuguse toote omamaise müügi kogumaht on tüüpiline, võrreldes kogu tema eksportmüügiga ühendusse. Leiti, et vastavalt algmääruse artikli 2 lõikele 2 on omamaine müük tüüpiline, kuna omamaise müügi kogumaht moodustas vähemalt 5% ühendusse tarnitud eksportmüügi kogumahust.(16) Seejärel uuriti tooteliikide määratlemise abil vastavalt CN-koodidele, mille alla toode klassifitseeritakse, kas iga tooteliigi omamaine müük on tüüpiline. Teatava liigi omamaist müüki käsitleti piisavalt tüüpilisena, kui kõnealuse liigi omamaise müügi kogumaht uurimisperioodi jooksul vastas vähemalt 5 protsendile ühendusse eksporditud võrreldavat liiki toote müügi kogumahust. Leiti, et kõigi äriühingu poolt ühendusse eksportimiseks müüdavate tooteliikide omamaine müük oli tüüpiline.(17) Kontrollimaks seda, kas iga tooteliigi omamaise müügi puhul võib olla kindel, et see müük toimus tavakaubanduse raames, määrati kindlaks, kui suure osa kõnealuse liigi müügist moodustas tulutoov müük sõltumatutele klientidele. Kui toote arvestusliku ühikuhinnaga vähemalt samaväärse netohinnaga müüdud tooteliigi müügimaht vastas rohkem kui 80 protsendile kõnealuse tooteliigi müügi kogumahust ja kui kõnealuse tooteliigi kaalutud keskmine hind oli vähemalt samaväärne toote ühikuhinnaga, põhines normaalväärtus tegelikul omamaisel hinnal, mis võrdus kogu uurimisperioodi jooksul toimunud kõnealuse tooteliigi omamaise müügi hindade kaalutud keskmisega, olenemata sellest, kas nimetatud müük oli tulutoov või mitte. See oli nõnda kahe tooteliigi puhul.(18) Kui tooteliigi tulutoova müügi maht oli 80% või väiksem, kuid siiski vähemalt 10% selle liigi müügi kogumahust, või kui kaalutud keskmine müügihind oli alla ühikuhinna, põhines normaalväärtus tegelikul omamaisel hinnal, mis võrdus ainult asjaomase tooteliigi omamaise tulutoova müügi kaalutud keskmisega. See oli nõnda ühe tooteliigi puhul.(19) Neljanda tooteliigi puhul oli uurimisperioodil tulutoov vähem kui 10% omamaisest müügimahust. Seetõttu leiti, et seda konkreetset tooteliiki müüdi ebapiisavates kogustes, et normaalväärtuse saaks kindlaks määrata omamaise hinna põhjal ning tuli rakendada teist meetodit. Sellisel juhul kasutati arvestuslikku normaalväärtust vastavalt algmääruse artikli 2 lõikele 3. Normaalväärtuse arvestamisel liideti eksporditud liikide tootmiskuludele, mida vajaduse korral korrigeeriti, mõistlik müügi-, üld- ja halduskulude protsent ning mõistlik kasumimarginaal, mis põhinevad tegelikel andmetel, mis uurimisalune eksportiv tootja esitas samasuguse toote valmistamise ja tavapärase kaubandustegevuse käigus toimunud müügi kohta vastavalt algmääruse artikli 2 lõike 6 esimesele lausele.1.3. Ekspordihind(20) Uurimine näitas, et Mechel Željezara Ltd. eksportmüük oli suunatud eranditult otseselt ühenduse sõltumatutele klientidele.(21) Seetõttu määrati ekspordihind kindlaks ühenduses tarbimiseks esimesele sõltumatule kliendile müüdud vaatlusaluse toote eest tegelikult makstud või makstavate hindade põhjal vastavalt algmääruse artikli 2 lõikele 8.1.4. Võrdlus(22) Normaalväärtust ja ekspordihinda võrreldi tehasest hankimise tasandil. Selleks, et tagada ekspordihinna ja normaalväärtuse õiglane võrdlus, tehti parandused hindade võrreldavust mõjutavate erinevuste nõuetekohaseks arvestamiseks vastavalt algmääruse artikli 2 lõikele 10.(23) Vajaduse korral ja kontrollitud tõendite olemasolul tehti transpordikulude, käitlemis-, laadimis-, lisa- ja laenukulude ning vahendustasude kohandusi.1.5. Dumpingumarginaal(24) Vastavalt algmääruse artikli 2 lõikele 11 võrreldi korrigeeritud kaalutud keskmist normaalväärtust tooteliikide kaupa vaatlusaluse toote iga vastava liigi korrigeeritud kaalutud keskmise eksporthinnaga.(25) Võrdlemisel ilmnes dumpingu olemasolu. Dumpingumarginaal väljendatuna protsendimäärana CIF-hinnast ühenduse piiril ilma tollimakse tasumata, on järgmine:Mechel Željezara Ltd. | 38,9% |(26) Kõnealune dumpingumarginaal on väiksem kui esialgsel uurimisel avastatud dumpingumarginaal. Kuna koostöövalmidus oli suur (hõlmates kogu vaatlusaluse toote ekspordi Horvaatiast ühendusse), määrati dumpingu jääkmarginaal samal tasemel Mechel Željezara Ltd-le määratud marginaaliga, nimelt 38,9%.2. Ukraina2.1. Turumajanduslik kohtlemine(27) Vastavalt algmääruse artikli 2 lõike 7 punktile b määratakse Ukrainast pärit importi käsitlevates dumpinguvastastes uurimistes normaalväärtus kindlaks vastavalt nimetatud artikli lõigetele 1–6 nende tootjate puhul, kes vastavad algmääruse artikli 2 lõike 7 punktis c osutatud tingimustele, st samasuguse toote valmistamine ja müük toimuvad turumajanduse tingimustes.(28) Turumajandusliku kohtlemise kriteeriumid on lühidalt ja kokkuvõtlikult järgmised:1. majandustegevust ja kulusid käsitlevad otsused tehakse lähtuvalt turutingimustest ja ilma riigi märkimisväärse sekkumiseta;2. äriühingutel on üks selge peamiste raamatupidamisdokumentide kogum, mida auditeeritakse sõltumatult kooskõlas rahvusvaheliste raamatupidamisstandarditega („IAS“) ning kohaldatakse kõikidel eesmärkidel;3. puuduvad märkimisväärsed varasemale mitteturumajanduslikule süsteemile iseloomulikud moonutused;4. pankroti- ja asjaõigusega on tagatud õiguskindlus ja stabiilsus;5. vääringute konverteerimine toimub turukursi alusel.(29) Taotluse turumajanduslikuks kohtlemiseks vastavalt algmääruse artikli 2 lõike 7 punktile b esitasid kaks kontserni:a) tootmisega tegelev äriühing Dnipropetrovsk Tube Works (DTW) ja sellega seotud hulgimüüja Ukrainas Time Ltd.b) tootmisega tegelevad seotud äriühingud OJSC Nizhnedneprovsky Tube Rolling Plant (NTRP) ja CJSC Nikopolsky seamless tubes plant Nikotube ning SGIP Intepipe, nendega seotud kaubanduseettevõtja.(30) Taotlusi analüüsiti algmääruse artikli 2 lõike 7 punktis c sätestatud viie kriteeriumi alusel.(31) Esimese kontserni puhul leiti, et tootmisega tegeleva äriühingu raamatupidamisarvestus on ebausaldusväärne, kuna selles esineb olulisi ebatäpsusi ja rahvusvahelises raamatupidamisstandardis IAS 1 osutatud raamatupidamistavade väärkäsitlust. Samuti leiti, et asjaomane äriühing on maksujõuetu ning kuulub pankrotiseaduse sätte alusel eristaatusega äriühingute kategooriasse, mis ei taga selle toimimise õiguskindlust. Seetõttu otsustati, et kõnealune kontsern ei vasta algmääruse artikli 2 lõike 7 punkti c teisele ja neljandale kriteeriumile.(32) Teise kontserni puhul leiti, et mõlemal tootmisega tegeleval äriühingul puudus üks selge peamiste raamatupidamisdokumentide kogum, mida auditeeritakse sõltumatult kooskõlas rahvusvaheliste raamatupidamisstandarditega ning kohaldatakse kõikidel eesmärkidel, sest mõlemal äriühingul oli mitu peamiste raamatupidamisdokumentide kogumit, mida kasutati erinevatel eesmärkidel. Lisaks avastati olulisi varasemale mitteturumajanduslikule süsteemile iseloomulikke moonutusi riigi poolt sisse nõudmatakontrollimata intressivabade laenude kujul, samuti leiti, et laenude kustutamine märkimisväärses ulatuses ning maksuvõlgnevused avaldavad mõju kontserni kulustruktuurile ja finantsolukorrale. Seetõttu otsustati, et kõnealune kontsern ei vasta algmääruse artikli 2 lõike 7 punkti c teisele ja kolmandale kriteeriumile.(33) Kuna kumbki kontsern ei täitnud algmääruse artikli 2 lõike 7 punkti c kõiki viit kriteeriumi, mis on turumajandusliku kohtlemise kohaldamiseks vajalik, keelduti turumajandusliku kohtlemise kohaldamisest.(34) Mõlemad kontsernid väitsid, et komisjon tegi otsuse turumajandusliku kohtlemise kohaldamise kohta hiljem kui algmääruse artikli 2 lõike 7 punktis c nimetatud kolme kuu jooksul ning seetõttu ei ole otsus kehtiv. Sellega seoses märgitakse, et komisjon andis korduvalt asjaomastele Ukraina eksportivatele tootjatele ajapikendust, kuna neil oli tõsiseid raskusi algatamisteates esitatud turumajanduslikku kohtlemist käsitleva vormi täitmise tähtajast kinnipidamisel. Samuti märgitakse, et turumajanduslikku kohtlemist käsitleva taotluse vormid olid puudulikult täidetud ning tarvilik oli mitmete põhimõtteliste selgituste ning lisateabe saamine, mistõttu tekkis uurimises viivitusi. Analüüsi pikendas mitmete küsimuste, nagu kontsernide struktuuri ja müügikanalite, keerukus ning samuti tõsised probleemid kontsernide raamatupidamisarvestuses. Seetõttu ei olnud võimalik teha otsust esitatud turumajanduslikku kohtlemist käsitlevate taotluste kohta kolme kuu jooksul algatamisest alates.(35) Sellega seoses märgitakse, et tähtajast mittekinnipidamisega ei kaasne ilmseid õiguslikke tagajärgi, sest mõlemale äriühingule on antud võrdne võimalus anda selgitusi. Lisaks märgitakse, et eespool nimetatud kontsernid ei teatanud, et pikem periood turumajandusliku kohtlemise üle otsustamiseks on avaldanud negatiivset mõju.(36) Eeltoodut arvestades leiti, et kehtivat otsust turumajandusliku kohtlemise kohta saab teha ka pärast kolme kuu möödumist ning seetõttu lükati asjaomaste kontsernide taotlused tagasi.(37) Mõlemad kontsernid vaidlustasid komisjoni järeldused, ent ei esitatud tõendeid, mille tõttu oleks pidanud turumajandusliku kohtlemise otsust muutma.(38) Ühenduse tootmisharule anti võimalus esitada oma kommentaarid, kuid vastuväiteid ei esitatud.2.2. Individuaalne kohtlemine(39) Algmääruse artikli 9 lõike 5 kohaselt on võimalik kehtestada algmääruse artikli 2 lõike 7 punkti a reguleerimisalasse kuuluvate riikide suhtes kogu riiki hõlmav maks, välja arvatud juhtudel, kui äriühingud suudavad tõendada, et nende ekspordihinnad ja -kogused ning müügitingimused kujunevad vabalt, et vääringuid konverteeritakse turukursside alusel ja et võimalik riigi sekkumine ei võimalda meetmetest kõrvalehoidmist, kui eksportijate suhtes kohaldatakse teistsuguse määraga makse. (40) Needsamad Ukraina eksportivad tootjad, kes ei vastanud turumajandusliku kohtlemise kriteeriumidele, esitasid vastavalt algmääruse artikli 9 lõikele 5 individuaalse kohtlemise kohaldamise taotluse. Komisjon otsis ja kontrollis kõiki andmeid, mida ta pidas vajalikuks, et otsustada, kas kaks kõnealust kontserni vastavad individuaalse kohtlemise nõuetele. Leiti, et mõlemad kontsernid täidavad algmääruse artikli 9 lõikes 5 sätestatud tingimusi ning seetõttu loeti põhjendatuks kohaldada mõlema kontserni suhtes individuaalset kohtlemist.2.3. Võrdlusriik(41) Vastavalt algmääruse artikli 2 lõike 7 punktile a tuleb normaalväärtus kõigi eksportivate tootjate puhul, kelle suhtes ei kohaldata turumajanduslikku kohtlemist, määrata kindlaks Ukraina eksportivate tootjate poolt ühendusse eksporditavate toodetega võrreldavate toodete sobivas võrdlusriigis kehtiva hinna või arvestusliku väärtusaluse põhjal.(42) Esialgses uurimises oli võrdlusriigiks Horvaatia. Algatamisteates nähti normaalväärtuse määramiseks Ukraina jaoks võrdlusriigina taas ette Horvaatia. Kuna ükski huvitatud isik ei esitanud vastuväiteid, otsustati kasutada ka käesoleva uurimise raamistikus võrdlusriigina Horvaatiat.2.4. Normaalväärtus(43) Algmääruse artikli 2 lõike 7 punkti a põhjal määrati normaalväärtus Ukraina puhul võrdlusriigi ainsa tootja poolt esitatud kontrollitud teabe põhjal, st võttes aluseks võrreldavate tooteliikide kõik makstud või makstavad hinnad Horvaatia siseturul või võrreldavate tooteliikide arvestusliku väärtuse Horvaatias. Ukraina puhul kasutati normaalväärtuse määramiseks sama metoodikat, mida on kirjeldatud põhjendustes 15─19.(44) Leiti, et CN-koodile 7304 31 99 (külmtõmmatud või külmvaltsitud torud) vastavaid tooteid Horvaatias ei toodetud. Nende toodete osakaal vaatlusaluse toote ekspordist Ukrainast ühendusse oli ainult 6,2%. Samas moodustas selle tooteliigi eksport ühe kontserni puhul uurimisperioodil umbes 40% vaatlusaluse toote ekspordist ühendusse.(45) Kättesaadavate andmete alusel jõuti järeldusele, et teised uurimisega hõlmatud tooteliigid ei ole kõnealuse tooteliigiga võrreldavad ning selle tooteliigi normaalväärtuse arvutamine teiste tooteliikide normaalväärtuse alusel ei ole usaldusväärne. Samuti ilmnes, et keerukama tootmisprotsessi tõttu on selle tooteliigi normaalväärtus tunduvalt kõrgem kui teiste tooteliikide normaalväärtus. Ehkki külmtõmmatud ja külmvaltsitud torude ekspordihinnad olid teiste tooteliikide ekspordihindadest keskmiselt kõrgemad, võib selle tooteliigi kaasamine arvutustesse anda tõenäoliselt kõrgema dumpingumarginaali. Nagu on märgitud põhjenduses 127, on kahjumarginaal märkimisväärselt madalam kui dumpingumarginaal ilma kõnealust tooteliiki kaasamata ning on seetõttu aluseks meetmete taseme määramisel. Seetõttu ei peetud vajalikuks seda küsimust edasi käsitleda. Seega jäeti CN-koodile 7304 31 99 vastav tooteliik arvutustest välja.2.5. Ekspordihind(46) Mõlema Ukraina kontserni kogu ekspordimüük ühendusse toimus kolmandas riigis asuva seotud kaubandusettevõtja vahendusel. Seetõttu arvutati ekspordihind vastavalt algmääruse artikli 2 lõikele 9 hinna põhjal, millega imporditud tooted esimest korda ühenduses sõltumatule ostjale edasi müüdi.2.6. Võrdlus(47) Normaalväärtuse ja ekspordihinna õiglaseks võrdlemiseks võeti korrigeerimiste näol nõuetekohaselt arvesse hindade võrreldavust väidetavalt ja tõendatult mõjutavaid erinevusi. Kohandused tehti transpordi-, kindlustus-, käitlemis-, laadimis- ja lisakulude ja vahendustasude arvessevõtmiseks kooskõlas algmääruse artikli 2 lõikega 10. Sisetranspordikulusid eksportivas riigis, kindlustus-, laadimis- ja lisakulusid arvestavad ekspordihindade kohandused tehti võrdlusriigi kulude alusel.(48) Normaalväärtust ja ekspordihinda võrreldi tehasest hankimise tasandil.2.7. Dumpingumarginaal(49) Vastavalt algmääruse artikli 2 lõikele 11 võrreldi võrdlusriigi tootja Mechel Željezara Ltd korrigeeritud kaalutud keskmist normaalväärtust tooteliikide kaupa vaatlusaluse toote iga vastava liigi korrigeeritud kaalutud keskmise eksporthinnaga.(50) Võrdlemisel ilmnes dumpingu olemasolu. Dumpingumarginaalid väljendatuna protsendimäärana CIF-hinnast ühenduse piiril ilma tollimakse tasumata, on järgmised:Dnipropetrovsk Tube Works (DTW), Dnipropetrovsk | 91,0 % |OJSC Nizhnedneprovsky Tube Rolling Plant, Dnipropetrovsk ja CJSC Nikopolsky seamless tubes plant Nikotube, Nikopol | 97,3 % |(51) Kuna koostöövalmidus oli suur (hõlmates üle 80% vaatlusaluse toote ekspordist Ukrainast ühendusse), määrati jääkmarginaal samal tasemel kui koostööd tegevatele eksportivatele tootjatele OJSC Nizhnedneprovsky Tube Rolling Plant (NTRP) ja CJSC Nikopolsky seamless tubes plant Nikotube kehtestatud marginaal, nimelt 97,3%.C. KAHJU1. Sissejuhatav märkus(52) Nagu dumpingu puhulgi, oli uurimise eesmärgiks selgitada, kas ühenduse tootmisharu olukorraga seotud muutus on olnud sedavõrd suur, et lõppjäreldus oleks esialgse uurimise lõppjäreldusest erinev.2. Ühenduse toodang(53) Esialgse uurimise ajal kuulus ühenduse tootmisharusse kümme tootjat.(54) Käesoleva kordusuurimise käigus leiti, et õmblusteta torusid toodavad:- kuus kaebuse esitanud ühenduse tootjat, kellest viis tegid uurimise käigus komisjoniga täiel määral koostööd, samas kui kuues, Pietra (Itaalia), toetas menetlust, ent ei esitanud vastust üksikasjalikule küsimustikule.- kuus muud tootjat ei toetanud ühenduse tootmisharu ega teinud komisjoniga koostööd.(55) Küsimustik saadeti samuti nimetatud kuuele muule tootjale, kuid koostööd ei saavutatud. Rohkem vaatlusaluse toote tootjaid endast komisjonile ei teatanud.3. Ühenduse tootmisharu määratlus(56) Uurimisperioodil oli viie täielikult koostööd teinud ühenduse tootja toodang 797 456 tonni. Nende arvele langeb 70% ühenduse kogutoodangust ning seepärast moodustavad need äriühingud ühenduse tootmisharu algmääruse artikli 4 lõike 1 ja artikli 5 lõike 4 tähenduses.4. Ühenduse tarbimine(57) Impordiandmete allikana kasutati Eurostati teavet CN-koodide ex 7304 10 10, ex 7304 10 30, 7304 31 99, 7304 39 91 ja 7304 39 93 mahtude ja väärtuse kohta Ühenduse tootmisharu andmed saadi viie koostööd teinud ühenduse tootja kontrollitud vastustest küsimustikule.(58) Nähtav tarbimine ühenduses, st ühenduse tootmisharu müük ühenduse turul ja muude ühenduse tootjate müük ühenduses, samuti import kõikidest kolmandatest riikidest, näitab, et vaatlusaluse toote tarbimine ühenduses suurenes 1 104 619 tonnilt 1999. aastal 1 233 357 tonnini 2001. aastal. Uurimisperioodil vähenes tarbimine 1 103 805 tonnini, mis on pisut vähem kui tarbimine 1999. aastal.1999 | 2000 | 2001 | Uurimisperiood |Ühenduse tarbimine (tonnides) | 1 104 619 | 1 130 410 | 1 233 357 | 1 103 805 |Indeks (1999 = 100) | 100 | 102 | 112 | 100 |5. Import ühendusse asjaomastest riikidest5.1. Vaatlusaluse impordi mõju kumulatiivne hindamine(59) Kõigepealt uuriti, kas Horvaatiast ja Ukrainast pärinevat importi tuleks vastavalt algmääruse artikli 3 lõikele 4 hinnata kumulatiivselt.(60) Asjaomaste riikide impordimaht ja turuosa on muutunud järgmiselt:Impordimaht (tonnides) | 1999 | 2000 | 2001 | Uurimis-periood |Ukraina | 103 477 | 22 996 | 37 353 | 37 683 |Indeks (1999 = 100) | 100 | 22 | 36 | 36 |Horvaatia | 30 072 | 24 646 | 23 893 | 23 001 |Indeks (1999 = 100) | 100 | 82 | 79 | 76 |Asjaomased riigid kokku | 133 549 | 47 642 | 61 246 | 60 684 |Indeks (1999 = 100) | 100 | 36 | 46 | 45 |Impordi turuosa | 1999 | 2000 | 2001 | Uurimis-periood |Ukraina | 9,4% | 2,0% | 3,0% | 3,4% |Horvaatia | 2,7% | 2,2% | 1,9% | 2,1% |Asjaomased riigid kokku | 12,1% | 4,2% | 5,0% | 5,5% |Import muudest riikidest | 24,1% | 27,5% | 31,2% | 29,9% |(61) Leiti, et mõlemast asjaomasest riigist pärineva impordi suhtes kindlaks määratud dumpingumarginaalid (põhjendused 25 ja 50) olid algmääruse artikli 9 lõikes 3 määratletud miinimumlävest kõrgemad. Vaatamata kehtivatele meetmetele, ei olnud impordimaht mõlemast kõnealusest riigist uurimisperioodil tähtsusetu, sest Horvaatia turuosa oli 2,1% ja Ukraina turuosa oli 3,4%. Uurimisperioodil oli koguimpordi osa Horvaatia puhul 5,9% ja Ukraina puhul 9,6%.(62) Leiti, et võttes arvesse nii kõnealustest riikidest pärineva impordi ning kõnealuse impordi ja ühenduse samasuguse toote vahelise konkurentsi tingimusi, on kumulatiivne hindamine kohane. Sellest annab tunnistust tõsiasi, et vaatamata kehtivatele meetmetele on mõlema maa hinnad uurimisperioodi kestel märkimisväärselt löönud alla ühenduse tootmisharu hindu ning et mõlemast riigist pärinevaid õmblusteta torusid müüakse sarnaste müügikanalite kaudu. Lisaks näitas uurimine, et mõlemast asjaomasest riigist pärineval impordil on samasuguse tootega ühesugused füüsilised ja keemilised omadused. Lõpuks järgivad mõlemast asjaomasest riigist pärinev import ja samasugune toode ühesuguseid hinnasuundumusi (vt põhjendusi 67 ja 74).(63) Üks Horvaatia eksportija väitis, et Horvaatia import ei tekita kahju, sest Horvaatia turuosa on minimaalne ning seetõttu ei tohiks toimuda kumulatiivset hindamist. Nagu eespool öeldud, oli Horvaatiast pärinev import uurimisperioodil selgelt üle miinimumläve ning ei olnud tähtsusetu. Kuigi on tõsi, et vaatlusperioodi algul vähenes Ukrainast pärinev import märgatavalt, tuleb märkida, et seejärel järgis mõlemast riigist pärinev import üldjoontes sama suundumust.(64) Seetõttu järeldatakse, et kõik algmääruse artikli 3 lõikes 4 sätestatud kriteeriumid on täidetud ning Horvaatiast ja Ukrainast pärinevat importi tuleb hinnata kumulatiivselt.5.2. Vaatlusaluse impordi turuosa(65) Nagu ülaltoodust selgub, vähenes vaatlusalustest riikidest pärineva impordi turuosa pärast meetmete võtmist 2000. aastal oluliselt: 12,1%lt 1999. aastal 4,2%le 2000. aastal, kuid suurenes seejärel pidevalt, kuni 5,5%ni uurimisperioodil.5.3. Impordihinnad ja hinna allalöömine(66) Uurimisperioodil viidi ühenduse turul läbi müügihindade võrdlus ühenduse tootmisharu hindade ja vaatlusaluste riikide eksportivate tootjate hindade vahel. Enne võrdlust arvati hindadest maha hinnavähendid ja allahindlused. Ühenduses toodetud kauba hindu korrigeeriti tehasehindadega ning impordihindadena vaadeldi CIF-hindu ühenduse piiril pärast imporditollimaksu ja enne dumpinguvastase tollimaksu tasumist, mida korrigeeriti kaubandustaseme ja käitlemiskuludega, toetudes uurimise jooksul kogutud teabele, mis pärines koostööd tegevatelt sõltumatutelt importijatelt.(67) Võrdlus näitas, et uurimisperioodil müüdi vaatlusaluseid importtooteid ühenduses hinnaga, mis olid ühenduse tootmisharu hindadest madalamad järgmiste marginaalide võrra (väljendatuna protsendina ühenduse tootmisharu hindadest): Ukraina 34,1% ja Horvaatia 23,3%. Isegi dumpinguvastaseid tollimakse arvestades on hindade allalöömine siiski märkimisväärne ─ 10% Ukrainast ja 6,5% Horvaatiast pärineva impordi puhul. Tuleb märkida, et impordi keskmised hinnad olid uurimisperioodiks 2000. aastaga võrreldes tõusnud, nagu näidatud alltoodud tabelis, mis on kooskõlas üldiste hinnasuundumustega ELi turul. Alltoodud põhjendusest 74 nähtub siiski, et vaatlusaluste riikide impordi hinnad kasvasid vähem kui ühenduse tootmisharu hinnad.Impordihinnad enne tollimaksu (eurot tonni kohta) | 1999 | 2000 | 2001 | Uurimisperiood |Ukraina | 332 | 341 | 433 | 449 |Indeks (1999 = 100) | 100 | 103 | 130 | 135 |Horvaatia | 461 | 465 | 516 | 523 |Indeks (1999 = 100) | 100 | 101 | 112 | 113 |Ukraina ja Horvaatia keskmine | 361 | 405 | 466 | 477 |Indeks (1999 = 100) | 100 | 112 | 129 | 132 |6. Ühenduse tootmisharu olukord(68) Kooskõlas algmääruse artikli 3 lõikega 5 sisaldas uuring dumpinguhinnaga impordi mõju kohta ühenduse tootmisharule hinnangut kõikidele ajavahemikus aastast 1999 (alusaasta) uurimisperioodini ühenduse tootmisharu seisundit mõjutavatele asjakohastele majandusteguritele ja -näitajatele.(69) Alltoodud ühenduse tootmisharu andmed kujutavad endast kokkuvõtet viie koostööd tegeva ühenduse tootja andmetest.6.1. Tootmine, tootmisvõimsus ja tootmisvõimsuse rakendamine(70) Tootmises, tootmisvõimsuses ja tootmisvõimsuse rakendamises on aset leidnud järgmised muutused:1999 | 2000 | 2001 | Uurimisperiood |Toodang (tonnides) | 710 029 | 911 669 | 928 231 | 797 456 |Indeks (1999 = 100) | 100 | 128 | 131 | 112 |Tootmisvõimsus (tonnides) | 1 117 881 | 1 183 067 | 1 140 304 | 1 094 548 |Indeks (1999 = 100) | 100 | 106 | 102 | 98 |Tootmisvõimsuse kasutusaste | 63,5% | 77,1% | 81,4% | 72,9% |Indeks (1999 = 100) | 100 | 121 | 128 | 115 |(71) Ülaltoodud tabelist nähtub, et ajavahemikul 1999–2001 saavutas tootmine kõrgeima taseme aastal 2001 ning vähenes uurimisperioodil oluliselt. Ehkki eksportmüügi suurenemine korvas teataval määral müügi vähenemist ühenduse turul, osutus tootmise ja tootmisvõimsuse vähenemine uurimisperioodi jooksul vältimatuks.6.2. Varud(72) Alltoodud arvud näitavad varude suurust iga perioodi lõpul.1999 | 2000 | 2001 | Uurimisperiood |Varud (tonnides) | 38 753 | 49 620 | 49 062 | 59 287 |Indeks (1999 = 100) | 100 | 128 | 127 | 153 |(73) Varud on vaatlusaluse perioodi jooksul suurenenud. Tuleb märkida, et üldiselt toodetakse ühenduse tootmisharus vaatlusalust toodet tellimuste alusel. Seega ei peeta ühenduse tootmisharu varude suurust tootmisharu olukorra hindamisel väga oluliseks näitajaks. Siiski leiti, et varude suurenemine on seotud ka ühenduse tootmisharu müügi ja turuosa vähenemisega.6.3. EÜ müügimaht, turuosad, kasv ja keskmised ühikuhinnad(74) Alltoodud arvud näitavad ühenduse tootmisharu müüki sõltumatutele klientidele ühenduse turul.1999 | 2000 | 2001 | Uurimisperiood |Müügimaht (tonnides) | 516 529 | 573 136 | 576 850 | 504 317 |Indeks (1999=100) | 100 | 111 | 112 | 98 |Turuosa | 46,8% | 50,7% | 46,8% | 45,7% |Indeks (1999=100) | 100 | 108 | 100 | 98 |Keskmine müügihind (eurot tonni kohta) | 576 | 589 | 659 | 696 |Indeks (1999=100) | 100 | 102 | 114 | 121 |(75) Ühenduse tootmisharu müügimaht kasvas perioodil 1999–2001 12% võrra ja kahanes uurimisperioodil oluliselt – tasemeni, mis jäi alla isegi 1999. aasta näitajale. Müügimahtude muutuste juures tuleks vaadelda ka sama perioodi tarbimistaset, mis tõusis ajavahemikul 1999–2001 12% võrra ja hakkas uurimisperioodi jooksul langema. Võrreldes müügimahu langusega, kahanes nõudlus ajavahemikul aastast 2001 kuni uurimisperioodini siiski vähemal määral.(76) Pärast meetmete kehtestamist aastal 2000 hakkas ühenduse tootmisharu kaotatud turuosa tagasi võitma. Perioodil 1999–2000 suurenes ühenduse tootmisharu turuosa 46,8%lt ühenduse tarbimismahust 50,7%le. Pärast seda kasvuperioodi hakkas ühenduse tootjate turuosa siiski taas kahanema. Ajavahemikul 2000. aastast uurimisperioodini vähenes ühenduse tootjate osa ühenduse tarbimisest 45,7%ni, kuna ühenduse turule hakati jälle tooma dumpinguhinnaga importtooteid.(77) Alates 2000. aastast suureneva impordi ja alates 2001. aastast väheneva ühenduse toodangu müügi tingimustes ei suutnud ühenduse tootjad vaatlusaluse toote tootmismahtu suurendada. Uurimisperioodil olid nad sunnitud tootmismahtu ja tööjõudu vähendama, kuna ühenduse ekspordi suurenemine ei suutnud korvata müügi vähenemist ühenduse turul.(78) Vaatlusalusel perioodil tõusis ühenduse toodangu keskmine müügihind. Kõrgemad hinnad ei suurendanud siiski piisaval määral müügi tasuvust, nagu on näha alltoodud üksikasjalikust kirjeldusest.6.4. Tasuvus(79) Tasuvusnäitajana vaadeldakse maksueelset kasumit – vaatlusaluse toote müügi tasuvust ühenduse turul.1999 | 2000 | 2001 | Uurimisperiood |EÜ müügi tasuvus | -7,8% | 0,1% | 0,3% | -0,1% |(80) Ülaltoodud tabelist nähtub, et pärast dumpinguvastaste meetmete kehtestamist Horvaatiast ja Ukrainast pärinevate õmblusteta torude impordi suhtes, lähenes ühenduse tootmisharu hindu suurendades aastatel 2000 ja 2001 kasumilävele. Ühenduse tootjad ei saavutanud siiski seda kasumimäära, mille saavutamist võis määruse alusel, millega kehtestati praegused meetmed, dumpinguhinnaga impordi puudumise korral eeldada (5%). Uurimisperioodil jäi kasumimäär isegi kasumilävest madalamaks. Vaatamata kõrgemale müügihinnale aset leidnud languse põhjuseks oli suurenev tooraine- ja tööjõukulu ühiku kohta, ehkki töötajate arv nimetatud perioodil vähenes. Dumpinguhinnaga impordi põhjustatud konkurentsi tingimustes ei saanud ühenduse tootjad suurenenud kulusid katta oma klientide arvelt, mis oleks olnud vajalik.(81) Pärast mõningast paranemist 2000. ja 2001. aastal hakkas ühenduse tootmisharu finantsolukord uurimisperioodil jälle halvenema, samas aga suurenes ka dumpinguhinnaga import Horvaatiast ja Ukrainast. 2001. aastal saavutatud kasumitase jõudis vaevu kasumiläveni ning jäi kaugelt alla tasemele, mis oleks võimaldanud piisavaid reinvesteeringuid.6.5. Investeeringutasuvus, rahakäive ja kapitali kaasamise võime(82) Investeeringutasuvuse, rahakäibe ja investeeringute muutus on näidatud järgmises tabelis.1999 | 2000 | 2001 | Uurimisperiood |Investeeringutasuvus | -13% | 0% | 1% | 0% |Indeks (1999 = 100) | 100 | 202 | 204 | 198 |Rahakäive | -13 978 142 | 5 273 981 | 5 910 373 | 4 959 440 |Indeks (1999=100) | 100 | 238 | 242 | 235 |Investeeringud | 19 320 730 | 32 691 925 | 33 056 929 | 21 087 534 |Indeks (1999=100) | 100 | 169 | 171 | 109 |(83) On näha, et ülaltoodud investeeringutasuvuse näitajad sarnanevad suuresti üldise tasuvuse näitajatele. Investeeringutasuvus suurenes ajavahemikul 1999–2000, kuid hakkas 2000. aasta ja uurimisperioodi vahel taas vähenema. Rahakäibe muutused sarnanevad tasuvuse näitajatele – 2001. aasta kõrgtasemele järgnes taas langus. Kuna vaatlusalune toode moodustab alla 1% ühenduse tootjate kogukäibest ja ühenduse tootjad kasutavad oma tootmisliine ka paljude teiste terastoodete valmistamiseks, ei peeta neid näitajaid eriti olulisteks. Samas on need kõnekad selles mõttes, et kahe koostööd tegeva ühenduse tootja, kes toodavad vaatlusalust toodet tunduvalt suuremas mahus kui teised ühenduse tootjad, investeeringutasuvuse, rahakäibe ja investeeringute näitajate suundumused sarnanevad ülaltoodud näitajatele.(84) Pärast dumpinguvastaste meetmete võtmist 2000. aastal tegid ühenduse tootjad mõningal määral investeeringuid. Valdavalt investeeriti siiski seadmete väljavahetamisse. Uurimisperioodil vähenesid investeeringud eelneva kahe aastaga võrreldes tunduvalt.(85) Ühenduse tootjate võime nii välistelt rahastajatelt kui emaettevõtetelt kapitali kaasata vaatlusaluse perioodi jooksul oluliselt ei kannatanud, kuna vaatlusalune toode moodustab ühenduse tootjate kogukäibest alla 1% ja ühenduse tootjad kasutavad oma tootmisliine ka mitmesuguste teiste terasetoodete valmistamiseks.6.6. Tööhõive, tootlikkus ja palk1999 | 2000 | 2001 | Uurimisperiood |Töötajate arv | 2 583 | 2 776 | 2 622 | 2 472 |Indeks (1999=100) | 100 | 107 | 102 | 96 |Tootlikkus (tonnides töötaja kohta) | 275 | 328 | 354 | 323 |Indeks (1999 = 100) | 100 | 119 | 129 | 117 |PalkIndeks (1999=100) | 100 | 104 | 106 | 105 |(86) Ülaltoodust nähtub, et ühenduse tootmisharus suurenesid 2000. ja 2001. aastal nii tootlikkus kui töötajate arv, kuna sel perioodil suurenes ka tootmine. Uurimisperioodil vähenes töötajate arv aga märkimisväärselt, langedes alla 1999. aasta taset. Suurele tootmislangusele järgnes ka tootlikkuse vähenemine.(87) Palgad jäid vaatlusalusel perioodil suhteliselt stabiilseks ja muutused olid tingitud ainult inflatsioonist.6.7. Toibumine varasemast dumpingust(88) Pärast meetmete kehtestamist 2000. aastal hakkasid ühenduse tootjad kaotatud turuosa tagasi võitma ja müügihindade keskmine tase tõusis. Alates 2001. aastast hakkasid ühenduse tootjate finantstulemused siiski taas halvenema. Seega saab järeldada, et ühendus ei ole varasemast dumpingust toibunud.6.8. Tegelik dumpingumarginaal(89) Täpsem ülevaade dumpingumarginaalidest on esitatud dumpinguosas (põhjendused 25 ja 50). On selge, et need marginaalid on minimaalsest suuremad. Dumpinguhinnaga impordi mahtu ja hinda silmas pidades ei saa tegeliku dumpingumarginaali mõju tähtsusetuks pidada.6.9. Järeldus kahju kohta(90) Tuletatakse meelde, et pärast dumpinguvastaste meetmete kehtestamist vaatlusaluse toote Horvaatiast ja Ukrainast pärineva impordi suhtes tugevnes ühenduse tootmisharu koheselt. Keskmine müügihind ühenduses tõusis ajavahemikul 1999─2001 14% võrra, samuti suurenesid sel perioodil müügimaht ühenduses ning tootmine. Selle tulemusena said tootjad sel ajal teha vajalikke investeeringuid ja võtta tööle rohkem töötajaid.(91) Uurimisperioodil hakkas olukord aga oluliselt halvenema. 2001. aastast kuni uurimisperioodini vähenes müük ühenduses 12% ning kõnealuses tootmisharus tuli kohanemiseks vähendada tootmist, tootmisvõimsust ja tööhõivet. Ajavahemikul 2001. aastast kuni uurimisperioodini vähenes ka ühenduse tootjate turuosa, langedes alla 1999. aasta taset. Olukorra halvenemist uurimisperioodil kinnitab ka tootmisvõimsuse rakendusastme langus, palgatõusu seiskumine ja varude suurenemine, mistõttu tootmisharu olukord sarnaneb aastale 1999, mil vaatlusalustest riikidest pärineva impordi suhtes ei olnud veel meetmeid kehtestatud.(92) Sama suundumust võib näha ka investeeringute, investeeringutasuvuse ja rahakäibe puhul. Mõningatele positiivsetele muutustele 2000. ja 2001. aastal, mida siiski ei saa rahuldavaks pidada, kuna investeeringutasuvus ulatus ainult 1%ni ja negatiivne rahakäive jõudis vaevu positiivseks muutuda, järgneb olukorra halvenemine uurimisperioodil. See, et äriühingute kapitalikaasamise võime tõsiselt ei kannatanud, on seotud nende ettevõtete kuulumisega suurematesse kontsernidesse ning seda näitajat ei saa järelikult pidada vaatlusaluse tootesektori iseloomustamisel oluliseks.(93) Ühenduse tootmisharu rahaline olukord paranes, kui 1999. aasta kahjumist jõuti 2000. ja 2001. aastal enam-vähem säästulävele, kuid uurimisperioodil jõuti uuesti kahjumisse.(94) Ülaltoodust järeldub, et pärast meetmete kehtestamist 1999. aastal näitajad esialgu küll paranesid, kuid uurimisperioodil muutus olukord kõigi näitajate osas (v.a müügihind) jälle halvemaks.(95) Kogu vaatlusaluse perioodi jooksul kestnud pidev müügihinna tõus ei suutnud tagada rahuldavat tasuvust, kuna selle mõju hävitasid täielikult suurenevad tootmiskulud, eriti toorainekulud ja ühiku tööjõukulud. Odava dumpinguhinnaga impordi turuletoomise tõttu ei saanud ühenduse tootjad nimetatud kulusid vajalikul määral katta ka klientide arvelt. Selle tagajärjel halvenes ühenduse tootmisharu tasuvus ning langes uurimisperioodil alla kasumiläve.(96) Ülaltoodut arvesse võttes saab järeldada, et ühenduse tootmisharu on uurimisperioodil jätkuvalt kandnud olulist kahju algmääruse artikli 3 tähenduses.D. MUUTUSTE PÜSIV ISELOOM NING DUMPINGU JA KAHJU JÄTKUMISE TÕENÄOSUS(97) Esialgsete meetmete kehtivusaeg lõpeb 18. veebruaril 2005. Seetõttu uuriti, kooskõlas algmääruse artikli 11 lõikega 7, kas meetmete kehtivuse lõppemine võib põhjustada dumpingu ja kahju jätkumist. Samuti analüüsiti, kooskõlas algmääruse artikli 11 lõikega 3, kas olukord on dumpingu ja kahju osas oluliselt muutunud ning kas seda muutust võib põhjendatult püsivaks pidada.(98) Leiti, et vaatlusalust toodet on uurimisperioodil müüdud ühenduse turul jätkuvalt dumpinguhinnaga (põhjendused 25 ja 50). Menetlusega hõlmatud riikidest pärineva vaatlusaluse toote dumpingumarginaalid sarnanesid esialgse uurimise käigus kindlaks tehtud dumpingumarginaalidele. Lisaks tuleb märkida vaatlusaluste riikide suurt tootmisvõimsuse varu, mis jäi uurimisperioodil kasutamata. Samuti toodi välja, et importtooteid Horvaatiast ja Ukrainast müüakse ühenduse turul jätkuvalt suurel hulgal ja et nimetatud riikide turuosa on alates aastast 2000 pidevalt kasvanud. See näitab selgelt, et Horvaatia ja Ukraina eksportijad on ELi turust huvitatud. Kõike ülaltoodut arvestades leitakse, et pole põhjust kahelda kindlakstehtud dumpingutaseme püsivas iseloomus ja dumpingu jätkumise tõenäosuses, kui esialgsete meetmete kehtivusaeg peaks lõppema.(99) Vaatamata ühenduse tootmisharu mõningasele kosumisele mõjust, mida avaldas varasem dumpinguhinnaga import, mis pärines muu hulgas ka Horvaatiast ja Ukrainast, tehti siiski kindlaks, et ühenduse tootjad kandsid jätkuvalt olulist kahju algmääruse artikli 3 tähenduses. Vaatamata asjaolule, et kulud on kogu maailmas kasvanud, on uurimise käigus kindlaks tehtud kahjumarginaalid võrreldes esialgse uurimisega suurenenud, kuna dumpinguhinnaga import põhjustas jätkuvalt ühenduse tootmisharu hindade märkimisväärset allalöömist. Võttes arvesse dumpinguhinnaga impordi mõju tasuvusele (põhjendus 79) ja ühenduse tootjate turuosale (põhjendus 74), mis ajavahemikul 2001. aastast uurimisperioodini vähenesid, leitakse, et kahju tekitavad asjaolud on püsiva iseloomuga ning et esialgsete meetmete kehtivusaja lõppemine tooks tõenäoliselt kaasa kahju jätkumise.E. PÕHJUSLIKUD SEOSED(100) Samuti uuriti, kas varasema uurimise käigus kindlaks tehtud põhjuslik seos Horvaatiast ja Ukrainast pärineva dumpinguhinnaga impordi ja ühenduse tootmisharu kantud kahju vahel ilmneb ka käeoleva uurimise puhul. Lisaks dumpinguhinnaga impordile uuriti ka muid teadaolevaid tegureid, mis oleksid võinud ühenduse tootmisharu samal ajal kahjustada, vältimaks nende tegurite tekitatud võimaliku kahju seostamist dumpinguhinnaga impordiga.(101) Vaatamata kehtivatele meetmetele, mis viisid 2000. aastal impordi vähenemiseni, on Horvaatia ja Ukraina eksportivad tootjad suurendanud oma turuosa ühenduse turul vaatlusaluse perioodi jooksul 4,2%lt 5,5%le. Nende turuosa suurenes isegi perioodil aastast 2001 kuni uurimisperioodini, mil tarbimine vähenes. Ühenduse tootjate turuosa on aga ajavahemikul aastast 2000 kuni uurimisperioodini vähenenud. Ühenduse tootmisharu pidi uurimisperioodil tootmist oluliselt vähendama ja selle tasuvus vähenes. Ühenduse tootjate hindadest oluliselt odavama impordi suurenemine vaatlusalustest riikidest ning ühenduse tootmisharu olukorra halvenemine langevad ajaliselt kokku. Seega võis mainitud import ühenduse tootmisharu jätkuvalt kahjustada.(102) Samuti võis ühenduse tootmisharu kahjustada import teistest kolmandatest riikidest, nagu Tšehhi Vabariik, Poola ja Slovakkia, mis uurimisperioodil veel ühendusse ei kuulunud, nagu ka import Rumeeniast ja Venemaalt.(103) Tuleb märkida, et ülalnimetatud viiest riigist pärineva impordi suhtes kehtisid kogu vaatlusaluse perioodi jooksul dumpinguvastased tollimaksud määraga 9,8%–38,2% ja hinnakohustused. Praegu vaadatakse läbi Venemaa ja Rumeenia impordi suhtes kohaldatavaid meetmed (põhjendus 4).(104) Venemaalt pärineva impordi turuosa moodustas uurimisperioodil 3,3%. Nende toodete keskmine impordihind oli koos dumpinguvastaste tollimaksudega umbes 20% madalam kui Horvaatiast ja Ukrainast pärineva impordi hind. Venemaalt pärinevate importtoodete hinnataset vaadates näib, et see on ühenduse tootmisharu kahjustanud. Ent arvestades Venemaa impordi turuosa, mis on väiksem kui vaatlusalustel riikidel, ei saa seda pidada ühenduse tootmisharu kantud kahju ainsaks põhjuseks. Rumeeniast pärineva impordi turuosa moodustas uurimisperioodil 3,5%. Rumeenia impordi hind on koos dumpinguvastaste tollimaksudega Horvaatia ja Ukraina impordi hinnast kõrgem, ent ühenduse tootjate hinnaga võrreldes siiski madalam. Sellest saab järeldada, et ka Rumeenia import võis ühenduse tootmisharu kahjustada. Siiski leitakse, et Venemaalt ja Rumeeniast pärineva impordi võimalik mõju ei muuda järeldust, et Horvaatia ja Ukraina õmblusteta torude dumpinguhinnaga impordi ning ühenduse tootmisharu kantud olulise kahju vahel on selge ja märkimisväärne põhjuslik seos.(105) Endistest läbirääkijariikidest Poolast, Tšehhi Vabariigist ja Slovakkiast pärineva impordi hinnad olid koos dumpinguvastaste tollimaksudega oluliselt kõrgemad kui Horvaatia ja Ukraina impordi hinnad, kuid võrreldes ühenduse tootjate hindadega siiski madalamad. Uurimisperioodil moodustas nende turuosa kokku 14,2%. Ehkki ka nimetatud riikidest pärinev import võis ühenduse tootmisharu kahjustada, saab selle hinnatasemest järeldada, et selline kahju ei saanud olla eriti tõsine.(106) Arvestades asjaolu, et Horvaatia ja Ukraina impordi hinnad olid oluliselt madalamad kui ühenduse tootjate hinnad, ei viita miski sellele, et ülalmainitud import, mille hind erines valdavalt ühenduse hindadest vähemal määral, kaotas põhjusliku seose Horvaatia ja Ukraina dumpinguhinnaga impordi ja ühenduse tootmisharu kantud olulise kahju vahel.(107) Mitmetest teistest kolmandatest riikidest pärineva impordi turuosa moodustas uurimisperioodil kokku 8,9%. Arvestades sellise impordi kõrget hinnataset, mis valdavalt ületab ühenduse tootmisharu hindu, ei viita miski sellele, et see import kaotas põhjusliku seose Horvaatia ja Ukraina dumpinguhinnaga impordi ja ühenduse tootmisharu kantud olulise kahju vahel.(108) Suurenevad toorainekulud sundisid ka teisi ühenduse tootjad, kes uurimises ei osalenud, hinda maksimaalselt tõstma. Miski ei osuta sellele, et ühenduse tootmisharu kantud kahju on põhjustanud mainitud konkurendid.(109) Alates aastast 2001 on tarbimine ühenduses vähenenud. Ühenduse müük vähenes siiski suuremal määral kui tarbimine ja ühenduse tootmisharu turuosa vähenes, kuna aga vaatlusaluste riikide osa ühenduse turul samal perioodil suurenes. Seega leitakse, et mainitud tegur ei kaota põhjuslikku seost Horvaatia ja Ukraina dumpinguhinnaga impordi ning ühenduse tootmisharu kantud olulise kahju vahel. Ühtki teist tegurit, mis oleks võinud olla kahju põhjuseks, uurimise käigus ei leitud.(110) Ülaltoodud analüüsi põhjal, mille käigus uuriti kõigi teadaolevate tegurite mõju ühenduse tootmisharu olukorrale, jõutakse järeldusele, et varasema uurimise alusel kindlaks tehtud põhjuslik seos Horvaatia ja Ukraina dumpinguhinnaga impordi ning ühenduse tootmisharu kantud olulise kahju vahel ei ole kadunud.F. ÜHENDUSE HUVID1. Üldkaalutlused(111) On uuritud, kas on olemas kaalukaid põhjusi, mis võiks viia järelduseni, et jätkuv dumpinguvastaste tollimaksude kohaldamine vaatlusalustest riikidest pärineva impordi suhtes ei oleks ühenduse huvides. Komisjon saatis importijatele ja tööstustarbijatele küsimustikud. Täielikult täidetud küsimustik saadi tagasi ühelt importijalt, Hispaania ettevõttelt Comercial de Tubos, S.A.(112) Toodet kasutavalt tööstusharult täidetud küsimustikke ei laekunud. Ükski tarnija endast uurimise ajal teatanud ei ole. Osalejatelt saadud teabe põhjal on tehtud järgmised järeldused.(113) Tuleks meenutada, et varasema uurimise käigus oldi seisukohal, et meetmete kehtestamine ei ole ühenduse huvidega vastuolus. Asjaolu, et käesoleva uurimise puhul on tegemist läbivaatamisega ja seega analüüsitakse olukorda, mille puhul dumpinguvastased meetmed juba kehtivad, võimaldab hinnata praeguste dumpinguvastaste meetmete põhjendamatut negatiivset mõju vaatlusalustele isikutele.2. Ühenduse tootmisharu huvid(114) Tuletatakse meelde, et ühenduse tootmisharu koosneb viiest õmblusteta torude tootmise ja müügiga tegelevast tootjast ligikaudu 2470 töötajaga. Samuti tuletatakse meelde, et ühenduse tootmisharu ülaltoodud majandusnäitajad peegeldavad uurimisperioodi jooksul halvenevaid finantstulemusi. Vaatamata õmblusteta torude tarbimise kasvule ühenduses 2000. ja 2001. aastal (uurimisperioodil hakkas tarbimine küll taas vähenema), ei suutnud ühenduse tootmisharu saavutada finantsstabiilsust.(115) Tootmisharu olukord paranes osaliselt aastatel 2000–2001. Ühenduse tootmisharu praegust finantsolukorda arvestades on siiski selge, et dumpinguvastased meetmed oleksid ühenduse tootmisharu huvides.3. Sõltumatute importijate huvid(116) Koostööd tegev importija ei olnud üldiselt dumpinguvastaste meetmete jätkuva kohaldamise vastu. Teisi kommentaare vaatlusalust toodet Horvaatiast või Ukrainast importivatelt ettevõtetelt ei laekunud.(117) Dumpinguvastaste meetmete eesmärgiks on ausa konkurentsi taastamine. Nende eesmärgiks ei ole impordi keelamine ega importijate tegevuse takistamine Euroopa Ühenduses. Tegelikult tuleb mis tahes kavandatavad meetmed määrata kindlaks tasemel, mis võimaldaks impordi jätkumist ka tulevikus, kuid seda hinnaga, mis ei ole dumpingu- või kahjustav hind, olenevalt sellest, kumb neist on madalam.(118) Kuna õiglase hinnaga importi lubatakse ühenduse turule ka edaspidi, jätkub importijate tavapärane tegevus tõenäoliselt ka siis, kui dumpinguhinnaga impordi suhtes kehtestatakse dumpinguvastaseid meetmeid.4. Tarnijate huvid(119) Ükski tarnija endast uurimise ajal teatanud ei ole. Seega tehakse järeldus, et tarnijate huvidega seoses ei leidu kaalukaid põhjusi, mis räägiksid meetmete kehtestamise vastu.5. Kasutajate huvid(120) Varasema uurimise käigus tehti kindlaks, et dumpinguvastaste meetmetega kaasnev mis tahes hinnamuutus ei mõjutaks oluliselt tootmisahela järgmise etapi kasutajaid. Järeldus põhineb asjaolul, et õmblusteta torud moodustavad kasutavate tööstusharude (sh keemia- ja naftakeemiatööstus, elektrijaamad, auto- ja ehitustööstus) üldkuludest ainult väikese osa. Võttes arvesse, et puuduvad väited, mis räägiks varasematele järeldustele vastu, ning arvestades kasutajate vähest koostööd käesolevas uurimises, arvatakse, et dumpinguvastaste meetmetega kaasnev mis tahes hinnamuutus on tootmisahela järgmise etapi kasutajate seisukohast kõrvalise tähtsusega.6. Konkurentsiküsimused(121) Tuleb märkida, et komisjoni otsusega 2003/382/EÜ, mis avaldati 6. juunil 2003[10], tehti kindlaks mõnede ühenduse tootjate osalemine vaatlusaluse toote elementide suhtes sõlmitud konkurentsivastases lepingus kuni aastani 1995. Järelikult ei mõjutanud konkurentsivastane tegevus ei esialgset uurimist, mille uurimisperiood kestis 1. novembrist 1997 kuni 31. oktoobrini 1998 (ja vaatlusalune periood jaanuarist 1997 kuni uurimisperioodi lõpuni), ega ka praegust läbivaatamisega seotud uurimist.7. Järeldus ühenduse huvide kohta(122) On selge, et meetmete jätkumine vaatlusalustest riikidest pärinevate õmblusteta torude impordi vastu oleks ühenduse huvides. Importijate/kaubandusettevõtjate ja kasutavate tööstusharude seisukohast oleks mis tahes mõju õmblusteta torude hinnale kõrvalise tähtsusega.(123) Ülaltoodut silmas pidades tehakse järeldus, et ei leidu kaalukaid põhjusi, mis räägiksid vaatlusalustest riikidest pärinevate õmblusteta torude impordi vastu.G. DUMPINGUVASTASED MEETMED1. Kahju kõrvaldamist võimaldav tase(124) Dumpingu, kahju ja ühenduse huvide kohta tehtud järeldusi silmas pidades tuleks kehtestada meetmeid, et dumpinguhinnaga import ei tekitaks ühenduse tootmisharule täiendavat kahju.(125) Meetmed tuleks kehtestada tasemel, millest piisaks mainitud impordi tekitatud kahju kõrvaldamiseks, ületamata seejuures kindlakstehtud dumpingumarginaali. Kahjustava dumpingu mõju kõrvaldamiseks vajaliku tollimaksu arvutamisel leiti, et meetmed peaks võimaldama ühenduse tootmisharul katta tootmiskulud ja saada üldjoontes sellist maksueelset kasumit, mida ühenduses võiks seda liiki tootmisharus samasuguse toote müügiga saavutada tavapärastes konkurentsitingimustes, st dumpinguhinnaga impordi puudumise korral. Arvutustes kasutatud maksueelne kasumimarginaal oli 5% käibest. See on sama mis esialgse menetluse puhul, kuna ei leitud tõendeid ega laekunud ettepanekuid, mis oleksid osutanud vajadusele seda määra muuta. Sellest lähtudes arvutati ühenduse samasuguse toote tootjate jaoks välja mittekahjustav hind. Mittekahjustava hinna saamiseks lisati tootmiskuludele mainitud 5%line kasumimarginaal.(126) Seejärel määrati kindlaks vajalik hinnatõus, võrreldes hinna allalöömise arvutuste abil kindlaks tehtud kaalutud keskmist impordihinda keskmise mittekahjustava hinnaga. Sellest võrdlusest saadud vahe esitati seejärel protsendimäärana keskmisest CIF-impordihinnast.2. Muudetud meetmed(127) Eeltoodut arvestades leitakse, et vaatlusaluse toote Horvaatiast ja Ukrainast pärineva impordi suhtes praegu kehtivaid dumpinguvastaseid tollimakse tuleks muuta. Uued dumpinguvastased tollimaksud tuleks kehtestada tasemel, mis põhineks kindlakstehtud kahjumarginaalidel, kuna kõigi Horvaatia ja Ukraina äriühingute dumpingumarginaalid olid kõrgemad kui väljaarvutatud kahjumarginaalid. Kuna koostöövalmidus oli suur (hõlmates üle 80% vaatlusaluse toote ekspordist Ukrainast ühendusse), peaks Ukrainale määratav jääkmarginaal olema samal tasemel koostööd tegevatele eksportivatele tootjatele (OJSC Nizhnedneprovsky Tube Rolling Plant ja CJSC Nikopolsky seamless tubes plant Nikotube) kehtestatud marginaaliga.(128) Käesoleva määrusega äriühingutele määratavad individuaalsed dumpinguvastase tollimaksu määrad leiti käesoleva uurimise tulemuste põhjal. Seega peegeldavad need äriühingutes valitsevat olukorda, nagu see leiti olevat uurimise käigus. Nimetatud tollimaksumäärasid (erinevalt „kõikide teiste äriühingute” suhtes kohaldatavast üleriigilisest tollimaksust) kohaldatakse seega üksnes nende toodete impordi puhul, mis on pärit vaatlusalusest riigist ning toodetud nimetatud äriühingute, seega konkreetsete juriidiliste isikute poolt. Imporditavate toodete suhtes, mille tootjaks on mõni teine käesoleva määruse regulatiivosas konkreetselt nime ja aadressiga nimetamata äriühing, sealhulgas konkreetselt nimetatud äriühingutega seotud isikud, ei tohi nimetatud määrasid kohaldada ning nende osas kehtib „kõikide teiste äriühingute” suhtes kohaldatav tollimaksumäär.(129) Taotlus kohaldada individuaalsete äriühingute jaoks ette nähtud dumpinguvastase tollimaksu määrasid (näiteks pärast juriidilise isiku nimevahetust või uue tootmise või müügiga tegeleva üksuse asutamist) tuleb saata viivitamatult komisjonile[11] koos kõikide vajalike andmetega, eelkõige nimevahetuse või tootmise või müügiga tegelevate üksuste asutamisega seotud võimalike muudatustega äriühingu tootmistegevuses, kodumaises või eksportmüügis. Vajaduse korral ajakohastatakse määruses nimetatud äriühingute loetelu, kelle suhtes kohaldatakse individuaalseid tollimakse.(130) Kavandatavad dumpinguvastased tollimaksud on järgmised:Riik | Äriühing | Kahju kõrvaldamist võimaldav marginaal | Dumpingumarginaal | Kavandatud dumpinguvastane tollimaks |Horvaatia | Kõik äriühingud | 38,8 % | 38,9 % | 38,8 % |Ukraina | Dnipropetrovsk Tube Works (DTW), Dnipropetrovsk | 51,9 % | 91,0 % | 51,9 % |OJSC Nizhnedneprovsky Tube Rolling Plant (NTRP), Dnipropetrovsk ja CJSC Nikopolsky seamless tubes plant Nikotube, Nikopol | 64,1 % | 97,3 % | 64,1 % |Kõik teised äriühingud | 64,1 % | 97,3 % | 64,1 % |(131) Kavandatavad meetmed jäävad kehtima uueks viieaastaseks perioodiks. Seega ei lõpe meetmete kehtivusaeg 18. veebruaril 2005, nagu on öeldud 27. augustil 2004 avaldatud teadaandes[12] meetmete eelseisva lõppemise kohta.3. Horvaatia eksportijat puudutavad uurimisperioodijärgsed muutused(132) Pärast seda, kui said teatavaks olulised asjaolud ja kaalutlused, mille põhjal jõuti järelduseni, et dumpinguvastaste meetmete taset peaks muutma, teavitas Horvaatia valitsus komisjoni Horvaatia ainsa tootja Mechel Željezara Ltd. likvideerimisest ja tootmise lõppemisest 2004. aasta sügisel. Selle asemel asutas Horvaatia erastamisfond – Horvaatias erastamisprotsessi juhtiv valitsusasutus – uue juriidilise isiku Valjaonice Cijevi Sisak d.o.o (edaspidi “Valjaonice”). Näib, et uus ettevõte pole veel tootmist alustanud ning tegeleb hetkel Mechel Željezara Ltd vara ülevõtmisega.(133) Laekunud teabest selgub siiski, et Valjaonice tootmisvõimsus jääb Mechel Željezara Ltd võimsusega samaks ja Valjaonice kavatseb ilmselt vaatlusaluse toote tootmist jätkata. Lähtuvalt sellest ei saa asjaolu, et tootmine on peatatud, pidada püsivaks ja vaieldamatuks muutuseks ning seega ei mõjuta see uurimise tulemusi.(134) Siiski algatatakse meetmete läbivaatamine, kui äriühingu olukorras peaks aset leidma muutusi, mis seda õigustavad.4. Hinnakohustused(135) 17. veebruari 2000. aasta otsusega 2000/137/EÜ[13] võttis komisjon vastu hinnakohustuse teiste hulgas ka Horvaatia ainsalt eksportivalt tootjalt. Ka see Mechel Željezara Ltd. kohustus kuulus läbivaatamisele.(136) Sellega kohustus Mechel Željezara Ltd müüma oma sõltumatutele klientidele ühendusse eksportimiseks vaatlusalusest tootest teatava koguse ülevaadatud hinnaga. Lisaks kohustus Mechel Željezara Ltd. tagama, et hinnad tooterühma kohta oleks kooskõlas ühenduses kasutatava hinnastruktuuriga.(137) Vastavalt algmääruse artikli 8 lõikele 1 on hinnakohustuste eesmärk kõrvaldada dumpinguhinnaga impordi kahjulik mõju, mis saavutatakse sel teel, et eksportija kas tõstab hindu või lõpetab dumpinguhinnaga eksportimise. Uurimine on näidanud, et käesoleval juhul ei suutnud esialgselt vastu võetud hinnakohustus tõsta hindu mittekahjulikule tasemele ja taastada sellega ausat konkurentsi ühenduse turul. Seetõttu ei saa antud juhul äriühingult Mechel Željezara Ltd. vastu võetud kohustust lugeda asjakohaseks ja tõhusaks vahendiks dumpingu kahjustava mõju kõrvaldamisel. Nagu eespool öeldud, on Mechel Željezara Ltd. hiljuti likvideeritud. Seega ei peeta hinnakohustust enam kehtivaks.(138) Pärast seda, kui said teatavaks olulised asjaolud ja kaalutlused, mille põhjal jõuti järelduseni, et kehtivat dumpinguvastast marginaali tuleks muuta, pakkusid äriühingud OJSC Nizhnedneprovsky Tube Rolling Plant (NTRP), CJSC Nikopolsky seamless tubes plant Nikotube ja nendega seotud hulgimüüja/valdusettevõtja Interpipe ühist hinnakohustust kooskõlas algmääruse artikli 8 lõikega 1.(139) Mainitud Ukraina ettevõtted toodavad mitmesuguseid terasetooteid, mida saab müüa koos vaatlusaluse tootega. Siit tuleneb ristkompenseerimise oht – kohustusega seotud hindadest peetakse küll formaalselt kinni, kuid langetatakse muude toodete hindu, kui neid müüakse koos vaatlusaluse tootega. Lisaks olid ettevõtte pakutavad ekspordi miinimumhinnad hindade kõikumist arvestades tasemel, mis ei kõrvaldanud dumpingu kahjulikku mõju. Järelikult ei olnud seda pakkumist võimalik vastu võtta.(140) Lisaks teatas Ukraina äriühing Dnipropetrovsk Tube Works (DTW), Dnipropetrovsk, et kavatseb pakkuda hinnakohustust, kuid ei täpsustanud ei selle laadi ega miinimumhinda. Seepärast ei saanud seda pakkumist arvestada.H. LÕPPSÄTE(141) Huvitatud isikutele teatati kõikidest asjaoludest ja kaalutlustest, mille alusel kavatseti kehtivat määrust muuta. Neile anti võimalus oma arvamust avaldada ja taotleda asja arutamist. Saadud märkusi võeti võimalust mööda arvesse.ON VASTU VÕTNUD KÄESOLEVA MÄÄRUSE:Artikkel 1Nõukogu määrust (EÜ) nr 348/2000, mida on viimati muudetud määrusega (EÜ) nr 1515/2002, muudetakse käesolevaga järgmiselt:1. Artikli 1 lõike 2 tabel asendatakse järgmisega:Riik | Äriühing | Tollimaksumäär (%) | TARIC lisakood |Horvaatia | Kõik äriühingud | 38,8 | - |Ukraina | Dnipropetrovsk Tube Works (DTW), Dnipropetrovsk | 51,9 | A614 |OJSC Nizhnedneprovsky Tube Rolling Plant (NTRP), Dnipropetrovsk ja CJSC Nikopolsky seamless tubes plant Nikotube, Nikopol | 64,1 | A615 |Kõik teised äriühingud | 64,1 | A999 |2. Artikkel 2 jäetakse välja.Artikkel 2Käesolev määrus jõustub päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistuja [1] EÜT L 56, 6.3.1996, lk 1. Määrust on viimati muudetud nõukogu määrusega (EÜ) nr 461/2004 (ELT L 77, 13.3.2004, lk 12).[2] EÜT L 45, 17.2.2000, lk 1.[3] EÜT L 228, 24.8.2002, lk 8.[4] EÜT L 46, 18.2.2000, lk 34, viimati muudetud komisjoni 5. augusti 2002. aasta otsusega 2002/669/EÜ (EÜT L 228, 24.8.2002, lk 20).[5] EÜT C 288, 23.11.2002, lk 11.[6] EÜT C 288, 23.11.2002, lk 2.[7] ELT L 246, 20.7.2004, lk 10.[8] Teade 246/02 (EÜT C 246, 12.10.2002, lk 2) ja teade 68/06 (ELT C 68, 18.3.2004, lk 8.)[9] Komisjoni otsus 2000/137/EÜ (EÜT L 46, 18.2.2000, lk 34).[10] ELT L 140, 6.6.2003, lk 1.[11] European CommissionDirectorate-General for TradeDirection BOffice J-79 5/16B-1049 Brussels[12] ELT C 215, 27.8.2004, lk 2.[13] EÜT L 46, 18.2.2000, lk 34.


title: Ettepanek: Nõukogu määrus, mis käsitleb vastavalt GATT 1994 artikli XXIV lõikele 6 Euroopa Ühenduse ja Kuuba Vabariigi vahel sõlmitud kirjavahetuse vormis lepingu rakendamist ning millega muudetakse ja täiendatakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

text:
   ET
ET    ET
 ---pagebreak---                     EUROOPA ÜHENDUSTE KOMISJON
                                                    Brüssel 16.9.2008
                                                    KOM(2008) 555 lõplik
                                                    2008/0179 (ACC)
                                        Ettepanek:
                                  NÕUKOGU MÄÄRUS,
   mis käsitleb vastavalt GATT 1994 artikli XXIV lõikele 6 Euroopa Ühenduse ja Kuuba
     Vabariigi vahel sõlmitud kirjavahetuse vormis lepingu rakendamist ning millega
             muudetakse ja täiendatakse määruse (EMÜ) nr 2658/87 (tariifi- ja
               statistikanomenklatuuri ning ühise tollitariifistiku kohta) I lisa
                                    (komisjoni esitatud)
ET                                                                                ET
 ---pagebreak---                                  SELETUSKIRI
   1. Osutatakse nõukogu otsusele XXXX, mis käsitleb lepingu sõlmimist Kuuba
      Vabariigiga pärast GATT 1994 artikli XXIV lõike 6 raames peetud läbirääkimisi.
   2. Käesoleva nõukogu määruse ettepanekuga rakendatakse ühenduse sõlmitud lepingut.
ET                                        2                                           ET
 ---pagebreak---                                                            2008/0179 (ACC)
                                               Ettepanek:
                                       NÕUKOGU MÄÄRUS,
     mis käsitleb vastavalt GATT 1994 artikli XXIV lõikele 6 Euroopa Ühenduse ja Kuuba
        Vabariigi vahel sõlmitud kirjavahetuse vormis lepingu rakendamist ning millega
                muudetakse ja täiendatakse määruse (EMÜ) nr 2658/87 (tariifi- ja
                   statistikanomenklatuuri ning ühise tollitariifistiku kohta) I lisa
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut1
   ning arvestades järgmist:
   (1)     Nõukogu määrusega (EMÜ) nr 2658/872 kehtestati kaupade nomenklatuur (edaspidi
           „kombineeritud nomenklatuur”) ja määrati kindlaks ühise tollitariifistiku
           kokkuleppelised tollimaksumäärad.
   (2)     [päev kuu] otsusega XX/XXX/EÜ, mis käsitleb kirjavahetuse vormis lepingu
           sõlmimist Euroopa Ühenduse ja Kuuba Vabariigi vahel, kiitis nõukogu ühenduse
           nimel eespool nimetatud lepingu heaks eesmärgiga lõpetada vastavalt GATT 1994
           artikli XXIV lõikele 6 alustatud läbirääkimised.
   (3)     Seepärast tuleks määrust (EMÜ) nr 2658/87 vastavalt muuta ja täiendada,
   ON VASTU VÕTNUD KÄESOLEVA MÄÄRUSE:
                                                Artikkel 1
   Määruse (EMÜ) nr 2658/87 I lisa kolmanda osa III jao lisa 7 („WTO tariifikvoodid, mis
   avatakse ühenduse pädevate ametiasutuste poolt”) täiendatakse käesoleva määruse lisas
   esitatud kogustega.
                                                Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   1
           ELT C […], […], lk […].
   2
           EÜT L 256, 7.9.1987, lk 1. Määrust on viimati muudetud määrusega (EÜ) nr 129/2007 (ELT L 56,
           23.2.2007, lk 1).
ET                                                   3                                                  ET
 ---pagebreak---    Seda hakatakse kohaldama kaks kuud pärast Kuuba Vabariigi allkirjastatud kirja kuupäeva.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel,
                                             Nõukogu nimel
                                             eesistuja
                                             […]
ET                                              4                                           ET
 ---pagebreak---                                              LISA
   Kombineeritud nomenklatuuri tõlgendusreeglitest olenemata on toote kirjelduse sõnastus vaid
   soovituslik ning soodustused on käesoleva lisa kontekstis kindlaks määratud käesoleva
   määruse vastuvõtmise ajal kehtivate CN-koodide raames. Kui osutatud on ex CN-koodidele,
   tuleb kontsessioonid kindlaks määrata CN-koodi ja vastava kirjelduse kohaldamisega.
ET                                             5                                               ET
 ---pagebreak---    Määruse (EMÜ) nr 2658/87 I lisa kolmanda osa III jao lisas 7 (WTO tariifikvoodid, mis
   avatakse ühenduse pädevate ametiasutuste poolt) esitatud muud tingimused on järgmised:
   CN-kood        Kirjeldus                                                   Muud tingimused
   Tariifiartikli Toor-roosuhkur, rafineerimiseks                             Lisada Kuubale
   numbrid                                                                    eraldatud EÜ
                                                                              tariifikvoodile
   1701 11 10                                                                 20 000 tonni alates
                                                                              turustusaastast
                                                                              2008/2009,
                                                                              kvoodijärgne tariif
                                                                              98 eurot/tonn.
                                                                              Lisada Kuubale
                                                                              eraldatud EÜ
                                                                              tariifikvoodile
                                                                              10 000 tonni alates
                                                                              turustusaastast
                                                                              2009/2010,
                                                                              kvoodijärgne tariif
                                                                              98 eurot/tonn.
ET                                              6                                               ET
 ---pagebreak---        FINANTSSELGITUS ETTEPANEKUTE KOHTA, MILLE MÕJU EELARVELE
                               PIIRDUB AINULT TULUDE POOLEGA
   1.       ETTEPANEKU NIMETUS:
            Nõukogu otsuse ettepanek, mis käsitleb Euroopa Ühenduse ja Kuuba Vabariigi vahel
            sõlmitud kirjavahetuse vormis lepingu rakendamist seoses GATT 1994 artikli XXIV
            lõikega 6 ettenähtud kompenseeriva täpsustusega.
   2.       EELARVEREAD:
            Peatükk ja artikkel: 10. peatükk – Põllumajandussaaduste tollimaksud
            Kõnealuseks aastaks eelarves ettenähtud summa: 1 683,2 miljonit eurot
   3.       FINANTSMÕJU
                    Ettepanekul puudub finantsmõju
            ⌧       Ettepanekul puudub finantsmõju kuludele, kuid sellel on finantsmõju tuludele;
                    mõju tuludele on järgmine:
                                                     (miljonites eurodes ühe kümnendkoha täpsusega)
   Eelarverida                       Tulud3                12kuuline periood           Aasta 2008
                                                            alates pp/kk/aaaa
   Artikkel 100…          Mõju omavahenditele                      […]                     - 2,4
   Artikkel …             Mõju omavahenditele                      […]                     […]
                                 Olukord pärast meetme rakendamist
                              [n+1]           [n+2]          [n+3]           [n+4]            [n+5]
   Artikkel …
   3
           Traditsiooniliste omavahendite (põllumajandussaaduste tollimaksud, suhkru- ja tollimaksud) korral
           peab märgitud olema netosumma, st brutosumma pärast 25 % sissenõudmiskulude mahaarvamist.
ET                                                    7                                                      ET
 ---pagebreak---    Artikkel …
   4.        PETTUSEVASTASED MEETMED
   5.        MUUD MÄRKUSED
ET                                  8 ET


Tähtis õiguslik teade

|

52006PC0702

Ettepanek Nõukogu määrus, millega muudetakse määruse (EÜ) nr 2042/2000 (millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks) lisa  /* KOM/2006/0702 lõplik */

	[pic] | EUROOPA ÜHENDUSTE KOMISJON |Brüssel 21.11.2006KOM(2006) 702 lõplikEttepanekNÕUKOGU MÄÄRUS,millega muudetakse määruse (EÜ) nr 2042/2000 (millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks) lisa(komisjoni esitatud)SELETUSKIRIETTEPANEKU TAUST |110 | Ettepaneku põhjused ja eesmärgid Käesolev ettepanek on seotud nõukogu 22. detsembri 1995. aasta määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed), mida on viimati muudetud nõukogu määrusega (EÜ) nr 2117/2005 (edaspidi „algmäärus”), kohaldamisega ning selle eesmärk on lisada määruse (EÜ) nr 2042/2000 lisasse telekaamerasüsteemid. Kõnealune lisa sisaldab nimekirja telekaamerasüsteemidest, mida ei saa pidada teleülekande otstarbel kasutatavateks kaamerasüsteemideks, hoolimata sellest, et need vastavad asjaomase toote kirjeldusele, ning tuleb seetõttu dumpinguvastasest tollimaksust vabastada. |120 | Üldine taust Käesolev ettepanek on tehtud seoses algmääruse rakendamisega ning see on algmääruses sätestatud sisuliste ja menetlusnõuete alusel läbiviidud uurimise tulemus. |139 | Ettepanekus käsitletavas valdkonnas kehtivad õigusnormid Ettepanekus käsitletavas valdkonnas praegu kehtivad õigusnormid puuduvad. |141 | Kooskõla liidu muude põhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |219 | Menetlusega seotud huvitatud isikutel on juba olnud võimalus algmääruse sätete kohaselt uurimise käigus oma huvisid kaitsta. |Ekspertarvamuste kogumine ja kasutamine |229 | Välisekspertide arvamusi ei olnud vaja kasutada. |230 | Mõju hindamine Käesolev ettepanek on algmääruse rakendamise tulemus. Algmääruses ei nähta ette üldist mõju hindamist, kuid see sisaldab hinnatavate tingimuste põhjalikku loendit. |ETTEPANEKU ÕIGUSLIK KÜLG |305 | Kavandatud meetmete kokkuvõte Komisjon sai ühelt Jaapani eksportivalt telekaamerasüsteemide tootjalt taotluse lisada teatav erialaseks kasutuseks mõeldud kaamerasüsteemide mudel nõukogu määruse (EÜ) 2042/2000 lisasse ning seega vabastada see tollimaksu kohaldamisest. Kõnealust mudelit peeti erialaseks kasutuseks mõeldud kaamerasüsteemiks, mis tuleks tollimaksu kohaldamisest vabastada. Seetõttu tehakse käesolevaga ettepanek vabastada määruse (EÜ) nr 2042/2000 artikli 1 lõike 3 punkti e alusel tollimaksust mudel, mida Hitachi ekspordib, ning sellest tulenevalt lisada see määruse lisasse. Seetõttu tehakse nõukogule ettepanek võtta vastu lisatud määruse ettepanek. |310 | Õiguslik alus Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, viimati muudetud nõukogu 21. detsembri 2005. aasta määrusega (EÜ) nr 2117/2005. |329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Seetõttu subsidiaarsuse põhimõtet ei kohaldata. |Proportsionaalsuse põhimõte Eelnõu on proportsionaalsuse põhimõttega kooskõlas järgmis(t)el põhjus(t)el. |331 | Asjaomast meedet on kirjeldatud eespool nimetatud algmääruses ning see ei võimalda teha otsuseid liikmesriikide tasandil. |332 | Ei kohaldata nõuet, mille kohaselt ühenduse, liikmesriikide valitsuste, piirkondlike ja kohalike pädevate asutuste, ettevõtjate ja kodanike finants- ja halduskoormus tuleb hoida võimalikult madal ja eesmärgiga proportsionaalne. |Õigusakti valik |341 | Kavandatud õigusakt: määrus. |342 | Muud õigusaktid ei oleks asjakohased järgmis(t)el põhjus(t)el. Eespool nimetatud algmäärusega ei nähta ette muid võimalusi. |MÕJU EELARVELE |409 | Ettepanek ei mõjuta ühenduse eelarvet. |1.  EttepanekNÕUKOGU MÄÄRUS,millega muudetakse määruse (EÜ) nr 2042/2000 (millega kehtestatakse Jaapanist pärinevate telekaamerasüsteemide impordi suhtes lõplik dumpinguvastane tollimaks) lisaEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[1] (edaspidi „algmäärus”),võttes arvesse komisjoni ettepanekut, mis esitati pärast konsulteerimist nõuandekomiteega,ning arvestades järgmist:A. VARASEMAD MENETLUSED(1) Nõukogu kehtestas määrusega (EÜ) nr 1015/94[2] Jaapanist pärit telekaamerasüsteemide impordi suhtes lõpliku dumpinguvastase tollimaksu.(2) 2000. aasta septembris kinnitas nõukogu määrusega (EÜ) nr 2042/2000[3] lõplikud dumpinguvastased tollimaksud, mis olid kehtestatud määrusega (EÜ) nr 1015/94 (nagu seda on hiljem muudetud) vastavalt algmääruse artikli 11 lõikele 2.(3) Määruse (EÜ) nr 2042/2000 artikli 1 lõike 3 punktiga e vabastas nõukogu selgesõnaliselt dumpinguvastase tollimaksu kohaldamisest kõnealuse määruse lisas (edaspidi „lisas”) loetletud kaamerasüsteemid, mis on ette nähtud kõrgetasemeliseks erialaseks kasutamiseks ja mis tehniliselt vastavad kõnealuse määruse artikli 1 lõikes 2 sätestatud määratlusele, kuid mida ei saa pidada telekaamerasüsteemideks.(4) Komisjon algatas oma 29. septembri 2005. aasta teadaandega[4] algmääruse artikli 11 lõike 2 alusel määruse (EÜ) nr 2042/2000 (millega kehtestati olemasolevad dumpinguvastased meetmed Jaapanist pärit telekaamerasüsteemide impordi suhtes) läbivaatamise.(5) Komisjon algatas oma 18. mai 2006. aasta teatisega dumpinguvastase menetluse Jaapanist pärit teatavate telekaamerasüsteemide impordi suhtes vastavalt algmääruse artiklile 5. Arvestades, et nimetatud menetlus hõlmab ka määruse (EÜ) 2042/2000 kohaldamisalasse kuuluvaid tooteid, algatas komisjon sama 18. mai 2006. aasta teatisega ka olemasolevate meetmete läbivaatamise vastavalt algmääruse artikli 11 lõikele 3. Eespool põhjendustes 4 ja 5 nimetatud läbivaatamismenetlused jätkuvad.B. ERIALASEKS KASUTAMISEKS MÕELDUD KAAMERASÜSTEEMIDE UUSI MUDELEID KÄSITLEV UURIMINE1. Menetlus(6) Üks Jaapani eksportiv tootja, Hitachi Denshi (Europa) GmbH (edaspidi „Hitachi”), teavitas komisjoni, et ta kavatseb ühenduse turule tuua erialaseks kasutamiseks mõeldud kaamerasüsteemide uue mudeli ja esitas taotluse, et komisjon lisaks kõnealuse erialaseks kasutamiseks mõeldud kaamerasüsteemide uue mudeli nõukogu määruse (EÜ) nr 2042/2000 lisasse ning seega vabastaks selle dumpinguvastastest tollimaksudest.(7) Komisjon teavitas sellest ühenduse tööstusharu ja alustas uurimist, mis piirdus selle kindlaksmääramisega, kas kõnealused tooted kuuluvad dumpinguvastaste tollimaksude kohaldamisalasse ning kas nõukogu määruse (EÜ) nr 2042/2000 regulatiivosa tuleks vastavalt muuta.2. Vaatlusalune mudel(8) Tollimaksuvabastuse taotlus koos asjakohaste tehniliste andmetega saadi järgmise kaamerasüsteemide mudeli kohta:Hitachi:-  Kaamerakere V-35WKõnealust mudelit esitleti kui tollimaksust vabastatud kaamerakere V-35 uut mudelit.3. Järeldused(9) Kaamerakere V-35 vastab nõukogu määruse (EÜ) nr 2042/2000 artikli 1 lõike 2 punktis 2 esitatud tootekirjeldusele. Kõnealune mudel, nagu ka selle eelkäija, on siiski mõeldud peamiselt erialaseks kasutamiseks ja seda ei müüda ühenduse turul koos vastava triaksiaalsüsteemi või -adapteriga.(10) Seetõttu jõuti leiti, et kõnealune mudel on erialaseks kasutamiseks mõeldud kaamerasüsteem määruse (EÜ) nr 2042/2000 artikli 1 lõike 3 punkti e tähenduses. Seetõttu tuleb see arvata kehtivate dumpinguvastaste meetmete kohaldamisalast välja ning lisada määruse (EÜ) nr 2042/2000 lisasse.(11) Vastavalt ühenduse institutsioonide väljakujunenud tavadele tuleks uus mudel vabastada dumpinguvastasest tollimaksust alates kuupäevast, mil komisjoni talitused said asjakohase vabastamistaotluse. Seega tuleks dumpinguvastasest tollimaksust vabastada kogu 11. aprillil 2006. aastal või edaspidi toimunud järgmise kaameramudeli import:Hitachi:-  Kaamerakere V-35W4. Huvitatud isikutelt saadud teave ja järeldused(12) Komisjon teavitas ühenduse tootmisharu ja telekaamerasüsteemide eksportijaid tehtud järeldustest ning andis neile võimaluse seisukohtade esitamiseks. Ükski osapool ei esitanud komisjoni uurimise tulemuste suhtes vastuväiteid.(13) Eespool öeldut silmas pidades tehakse ettepanek vastavalt muuta nõukogu määrust (EÜ) nr 2042/2000,ON VASTU VÕTNUD KÄESOLEVA MÄÄRUSE:Artikkel 1Nõukogu määruse (EÜ) nr 2042/2000 lisa asendatakse käesoleva määruse lisaga.Artikkel 21. Käesolev määrus jõustub selle Euroopa Liidu Teatajas avaldamise päevale järgneval päeval.2. Käesolev määrus kehtib järgmise eksportiva tootja toodetud ja ühendusse eksporditud järgmise mudeli impordi suhtes:Hitachi (alates 11. aprillist 2006):-  Kaamerakere V-35WKäesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistujaLISAMeetmete kohaldamisest vabastatud erialaseks kasutamiseks mõeldud kaamerasüsteemid, mida ei loeta telekaamerasüsteemideks (teleülekandeks kasutatavateks kaamerasüsteemideks).Äriühingu nimi | Kaamerakered | Pildinäidik | Kaamera juhtpult | Juhtpaneel | Peajuhtseade | Kaamera adapterid |Sony | DXC-M7PK DXC-M7P DXC-M7PH DXC-M7PK/1 DXC-M7P/1 DXC-M7PH/1 DXC-327PK DXC-327PL DXC-327PH DXC-327APK DXC-327APL DXC-327AH DXC-537PK DXC-537PL DXC-537PH DXC-537APK DXC-537APL DXC-537APH EVW-537PK EVW-327PK DXC-637P DXC-637PK | DXF-3000CE DXF-325CE DXF-501CE DXF-M3CE DXF-M7CE DXF-40CE DXF-40ACE DXF-50CE DXF-601CE DXF-40BCE DXF-50BCE DXF-701CE DXF-WSCE(1) DXF-801CE(1) HDVF-C30W | CCU-M3P CCU-M5P CCU-M7P CUU-M5AP(1) | RM-M7G RM-M7E(1) | __ | CA-325P CA-325AP CA-325B CA-327P CA-537P CA-511 CA-512P CA-513 VCT-U14(1) |DXC-637PL DXC-637PH PVW-637PK PVW-637PL DXC-D30PF DXC-D30PK DXC-D30PL DXC-D30PH DSR-130PF DSR-130PK DSR-130PL PVW-D30PF PVW-D30PK PVW-D30PL DXC-327BPF DXC-327BPK DXC-327BPL DXC-327BPH DXC-D30WSP(1) DXC-D35PH(1) DXC-D35PL(1) DXC-D35PK(1) DXC-D35WSPL(1) DSR-135PL(1) |Ikegami | HC-340 HC-300 HC-230 HC-240 HC-210 HC-390 LK-33 HDL-30MA HDL-37 HC-400(1) HC-400W(1) HDL-37E HDL-10 HDL-40 HC-500(1) HC-500W(1) | VF15-21/22 VF-4523 VF15-39 VF15-46(1) VF5040(1) VF5040W(1) | MA-200/230 MA-200A(1) MA-400(1) CCU-37 CCU-10 | RCU-240 RCU-390(1) RCU-400(1) RCU-240A | __ | CA-340 CA-300 CA-230 CA-390 CA-400(1) CA-450(1) |Hitachi | SK-H5 SK-H501 DK-7700 DK-7700SX HV-C10 HV-C11 HV-C10F Z-ONE (L) Z-ONE (H) Z-ONE Z-ONE A (L) Z-ONE A (H) Z-ONE A (F) Z-ONE A Z-ONE B (L) Z-ONE B (H) Z-ONE B (F) Z-ONE B Z-ONE B (M) Z-ONE B (R) FP-C10 (B) FP-C10 (C) FP-C10 (D) FP-C10 (G) FP-C10 (L) FP-C10 (R) FP- C10 (S) FP-C10 (V) FP-C10 (F) FP-C10 FP-C10 A FP-C10 A (A) FP-C10 A (B) FP-C10 A (C) FP-C10 A (D) FP-C10 A (F) FP-C10 A (G) FP-C10 A (H) FP-C10 A (L) FP-C10 A (R) FP-C10 A (S) FP-C10 A (T) FP-C10 A (V) FP-C10 A (W) Z-ONE C (M) Z-ONE C (R) Z-ONE C (F) Z-ONE C HV-C20 HV-C20M Z-ONE-D Z-ONE-D (A) Z-ONE-D (B) Z-ONE-D (C) Z-ONE.DA(1) V-21(1) V-21W(1) V-35(1) DK-H31(1) V-35W(1) | GM-5 (A) GM-5-R2 (A) GM-5-R2 GM-50 GM-8A(1) GM-9(1) GM-51(1) | RU-C1 (B) RU-C1 (D) RU-C1 RU-C1-S5 RU-C10 (B) RU-C10 (C) RC-C1 RC-C10 RU-C10 RU-Z1 (B) RU-Z1 (C) RU-Z1 RC-C11 RU-Z2 RC-Z1 RC-Z11 RC-Z2 RC-Z21 RC-Z2A(1) RC-Z21A(1) RU-Z3(1) RC-Z3(1) RU-Z35(1) RU-3300N(1) | __ | __ | CA-Z1 CA-Z2 CA-Z1SJ CA-Z1SP CA-Z1M CA-Z1M2 CA-Z1HB CA-C10 CA-C10SP CA-C10SJA CA-C10M CA-C10B CA-Z1A(1) CA-Z31(1) CA-Z32(1) CA-ZD1(1) CA-Z35(1) EA-Z35(1) |Matsushita | WV-F700 WV-F700A WV-F700SHE WV-F700ASHE WV-F700BHE WV-F700ABHE WV-F700MHE WV-F350 WV-F350HE WV-F350E WV-F350AE WV-F350DE WV-F350ADE WV-F500HE (*) WV-F-565HE AW-F575HE AW-E600 AW-E800 AW-E800A AW-E650 AW-E655 AW-E750 AW-E860L AK-HC910L AK-HC1500G | WV-VF65BE WV-VF40E WV-VF39E WV-VF65BE (*) WV-VF40E (*) WV-VF42E WV-VF65B AW-VF80 | WV-RC700/B WV-RC700/G WV-RC700A/B WV-RC700A/G WV-RC36/B WV-RC36/G WV-RC37/B WV-RC37/G WV-CB700E WV-CB700AE WV-CB700E (*) WV-CB700AE (*) WV-RC700/B (*) WV-RC700/G (*) WV-RC700A/B (*) WV-RC700A/G (*) WV-RC550/G WV-RC550/B WV-RC700A WV-CB700A WV-RC550 WV-CB550 AW-RP501 AW-RP505 AK-HRP900 AK-HRP150 | __ | __ | WV-AD700SE WV-AD700ASE WV-AD700ME WV-AD250E WV-AD500E (*) AW-AD500AE AW-AD700BSE |JVC | KY-35E KY-27ECH KY-19ECH KY-17FITECH KY-17BECH KY-F30FITE KY-F30BE KY-F560E KY-27CECH KH-100U KY-D29ECH KY-D29WECH(1) | VF-P315E VF-P550E VF-P10E VP-P115E VF-P400E VP-P550BE VF-P116E VF-P116WE(1) VF-P550WE(1) | RM-P350EG RM-P200EG RM-P300EG RM-LP80E RM-LP821E RM-LP35U RM-LP37U RM-P270EG RM-P210E | __ | __ | KA-35E KA-B35U KA-M35U KA-P35U KA-27E KA-20E KA-P27U KA-P20U KA-B27E KA-B20E KA-M20E KA-M27E |Olympus | MAJ-387N MAJ-387I | OTV-SX 2 OTV-S5 OTV-S6 |Kaamera OTV-SX |(*) Nimetatakse ka peahäälestusseadmeks (MSU) või peajuhtpaneeliks (MCP). (1) Mudelid on vabastatud meetmete kohaldamisest tingimusel, et vastavaid triaksiaalsüsteeme ega -adaptereid EÜ turul ei müüda. |[1] EÜT L 56, 6.3.1996, lk 1. Määrust on viimati muudetud määrusega (EÜ) nr 2117/2005 (ELT L 340, 23.12.2005, lk 17).[2] EÜT L 111, 30.4.1994, lk 106. Määrust on viimati muudetud nõukogu määrusega (EÜ) nr 1754/2004 (ELT L 313, 12.10.2004, lk 1).[3] EÜT L 244, 29.9.2000, lk 38. Määrust on viimati muudetud nõukogu määrusega (EÜ) nr 1454/2005 (ELT L 231, 8.9.2005, lk 1).[4] ELT C 239, 29.9.2005, lk 9.